CELEX: 32016D1182
Language: ro
Date: 2016-07-18 00:00:00
Title: Decizia (PESC) 2016/1182 a Consiliului din 18 iulie 2016 privind Statutul personalului Institutului pentru Studii de Securitate al Uniunii Europene

20.7.2016   
            
            
               RO
            
            
               Jurnalul Oficial al Uniunii Europene
            
            
               L 195/31
            
         DECIZIA (PESC) 2016/1182 A CONSILIULUI
   din 18 iulie 2016
   privind Statutul personalului Institutului pentru Studii de Securitate al Uniunii Europene
   CONSILIUL UNIUNII EUROPENE,
   având în vedere Decizia 2014/75/PESC a Consiliului din 10 februarie 2014 privind Institutul pentru Studii de Securitate al Uniunii Europene (1), în special articolul 7 alineatul (1) al treilea paragraf,
   având în vedere recomandarea directorului Institutului pentru Studii de Securitate al Uniunii Europene,
   întrucât:
   
               (1)
            
            
               Institutul pentru Studii de Securitate al Uniunii Europene (denumit în continuare „institutul”) este o agenție a Uniunii Europene, asociată organizațiilor coordonate. Statutul personalului institutului ar trebui adaptat la evoluțiile institutului și ale normelor din cadrul general de reglementare a personalului care sunt în vigoare în organizațiile coordonate. Prin urmare, este necesară o revizuire a acestuia.
            
         
               (2)
            
            
               Statutul personalului institutului, astfel cum a fost adoptat de Consiliu la 21 decembrie 2001 (2) și astfel cum a fost modificat de director cu aprobarea consiliului de administrație la 15 iunie 2005 (3), ar trebui, prin urmare, să fie abrogat și înlocuit,
            
         ADOPTĂ PREZENTA DECIZIE:
   Articolul 1
   Statutul personalului Institutului pentru Studii de Securitate al Uniunii Europene, astfel cum a fost adoptat de Consiliu la 21 decembrie 2001 și astfel cum a fost modificat de către director cu aprobarea consiliului de administrație la 15 iunie 2005, se abrogă și se înlocuiește cu statutul care figurează în anexa la prezenta decizie.
   Articolul 2
   Prezenta decizie intră în vigoare în prima zi a lunii următoare datei publicării în Jurnalul Oficial al Uniunii Europene.
   
      Adoptată la Bruxelles, 18 iulie 2016.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  JO L 41, 12.2.2014, p. 13.
   
      (2)  JO L 39, 9.2.2002, p. 18.
   
      (3)  JO L 235, 12.9.2005, p. 1.
   
      ANEXĂ
      
         STATUTUL PERSONALULUI INSTITUTULUI PENTRU STUDII DE SECURITATE AL UNIUNII EUROPENE
      
      CUPRINS
      PREAMBUL
      
                  Articolul 1
               
               Domeniul de aplicare
               
            
                  TITLUL I
               
               DISPOZIȚII APLICABILE TUTUROR ANGAJAȚILOR
               
            
                  Articolul 2
               
               
                   
               
               
            
                  1.
               
               
                  Autoritatea
               
            
                  2.
               
               
                  Conduita
               
            
                  3.
               
               
                  Responsabilitate financiară
               
            
                  4.
               
               
                  Securitatea
               
            
                  5.
               
               
                  Asistența și despăgubirea
               
            
                  6.
               
               
                  Drepturile de proprietate
               
            
                  7.
               
               
                  Activitățile externe
               
            
                  8.
               
               
                  Candidatura pentru funcții publice sau politice
               
            
                  TITLUL II
               
               DISPOZIȚII APLICABILE AGENȚILOR CONTRACTUALI
               
            
                  CAPITOLUL I
               
               PRIVILEGII ȘI IMUNITĂȚI
               
            
                  Articolul 3
               
               
                   
               
               
            
                  CAPITOLUL II
               
               RECRUTAREA ȘI DURATA NUMIRILOR
               
            
                  Articolul 4
               
               Recrutarea
               
            
                  Articolul 5
               
               Vârsta-limită pentru angajare
               
            
                  Articolul 6
               
               Examenele medicale
               
            
                  Articolul 7
               
               Numirile
               
            
                  1.
               
               
                  Contractele
               
            
                  2.
               
               
                  Perioada de probă
               
            
                  3.
               
               
                  Încetarea contractelor
               
            
                  4.
               
               
                  Indemnizația de șomaj
               
            
                  5.
               
               
                  Reducerea preavizului de încetare a contractului
               
            
                  CAPITOLUL III
               
               SALARIILE ȘI INDEMNIZAȚIILE
               
            
                  Articolul 8
               
               Dispoziții generale
               
            
                  Articolul 9
               
               Salariul de bază
               
            
                  Articolul 10
               
               Indemnizația de expatriere
               
            
                  Articolul 11
               
               Alocațiile familiale și sociale
               
            
                  1.
               
               
                  Dispoziții generale
               
            
                  2.
               
               
                  Alocația pentru locuință
               
            
                  3.
               
               
                  Alocația pentru copii și alte persoane aflate în întreținere
               
            
                  4.
               
               
                  Alocația școlară
               
            
                  5.
               
               
                  Alocația pentru copii cu handicap și alte persoane cu handicap aflate în întreținere
               
            
                  6.
               
               
                  Indemnizația pentru chirie
               
            
                  Articolul 12
               
               Indemnizația pentru atribuții suplimentare
               
            
                  Articolul 13
               
               Indemnizația de instalare
               
            
                  1.
               
               
                  Eligibilitatea
               
            
                  2.
               
               
                  Cuantumul de bază al indemnizației
               
            
                  3.
               
               
                  Supliment pentru persoane aflate în întreținere
               
            
                  4.
               
               
                  Supliment pentru mobilitate
               
            
                  5.
               
               
                  Plata indemnizației
               
            
                  Articolul 14
               
               Deduceri
               
            
                  1.
               
               
                  Impozitul intern
               
            
                  2.
               
               
                  Contribuții la sistemul de pensii
               
            
                  3.
               
               
                  Contribuții la prestațiile de asigurări sociale
               
            
                  4.
               
               
                  Contribuții la sistemul de asigurări suplimentare
               
            
                  Articolul 15
               
               Avansuri și rambursări din salariu
               
            
                  CAPITOLUL IV
               
               CHELTUIELILE DE CĂLĂTORIE
               
            
                  Articolul 16
               
               Instalarea și plecarea
               
            
                  Articolul 17
               
               Cheltuielile de mutare
               
            
                  Articolul 18
               
               Deplasările în scopuri profesionale
               
            
                  CAPITOLUL V
               
               ORGANIZAREA INTERNĂ
               
            
                  Articolul 19
               
               Programul de lucru
               
            
                  Articolul 20
               
               Munca cu timp parțial
               
            
                  Articolul 21
               
               Sărbătorile legale
               
            
                  Articolul 22
               
               Concediul
               
            
                  1.
               
               
                  Concediul anual
               
            
                  2.
               
               
                  Concediul fără plată
               
            
                  3.
               
               
                  Concediul de boală, concediul de maternitate, concediul de paternitate, concediul pentru creșterea copilului și alte tipuri de concediu special
               
            
                  Articolul 23
               
               Concediul pentru vizită în țara de origine
               
            
                  CAPITOLUL VI
               
               RAPOARTELE ȘI PROMOVAREA
               
            
                  Articolul 24
               
               Dispoziții generale
               
            
                  Articolul 25
               
               Procedură
               
            
                  Articolul 26
               
               Acțiunile ulterioare rapoartelor
               
            
                  CAPITOLUL VII
               
               MĂSURI DISCIPLINARE
               
            
                  Articolul 27
               
               
                   
               
               
            
                  CAPITOLUL VIII
               
               RECURSURILE ȘI COMISIA DE RECURSURI
               
            
                  Articolul 28
               
               
                   
               
               
            
                  CAPITOLUL IX
               
               SISTEME DE PENSII
               
            
                  Articolul 29
               
               
                   
               
               
            
                  CAPITOLUL X
               
               DETAȘAREA AGENȚILOR CONTRACTUALI AI INSTITUTULUI
               
            
                  Articolul 30
               
               
                   
               
               
            
                  TITLUL III
               
               DISPOZIȚII APLICABILE AGENȚILOR TEMPORARI
               
            
                  Articolul 31
               
               Dispoziții generale
               
            
                  Articolul 32
               
               Contracte
               
            
                  Articolul 33
               
               Remunerarea
               
            
                  Articolul 34
               
               Dispoziții speciale
               
            
                  1.
               
               
                  Cheltuieli de instalare și plecare
               
            
                  2.
               
               
                  Concediul
               
            
                  TITLUL IV
               
               DISPOZIȚII APLICABILE EXPERȚILOR ȘI STAGIARILOR
               
            
                  Articolul 35
               
               
                   
               
               
            
                  TITLUL V
               
               REPREZENTAREA ANGAJAȚILOR
               
            
                  Articolul 36
               
               
                   
               
               
            
                  ANEXA I
               
               INDEMNIZAȚIA DE ȘOMAJ
               
            
                  ANEXA II
               
               INDEMNIZAȚIA DE EXPATRIERE
               
            
                  ANEXA III
               
               COPIII ȘI ALTE PERSOANE AFLATE ÎN ÎNTREȚINERE
               
            
                  ANEXA IV
               
               PERSOANELE CU HANDICAP AFLATE ÎN ÎNTREȚINERE
               
            
                  ANEXA V
               
               INDEMNIZAȚIA PENTRU CHIRIE
               
            
                  ANEXA VI
               
               CHELTUIELILE DE CĂLĂTORIE ȘI DE MUTARE
               
            
                  ANEXA VII
               
               CHELTUIELILE ÎN DELEGAȚII OFICIALE
               
            
                  ANEXA VIII
               
               CONCEDIUL DE BOALĂ, CONCEDIUL DE MATERNITATE, CONCEDIUL DE PATERNITATE, CONCEDIUL PENTRU CREȘTEREA COPILULUI ȘI ALTE TIPURI DE CONCEDIU SPECIAL
               
            
                  ANEXA IX
               
               NORMELE PRIVIND ANCHETELE ADMINISTRATIVE ȘI PROCEDURA ȘI MĂSURILE DISCIPLINARE
               
            
                  ANEXA X
               
               COMISIA DE RECURS
               
            STATUTUL PERSONALULUI INSTITUTULUI PENTRU STUDII DE SECURITATE AL UNIUNII EUROPENE
      
         PREAMBUL
      
      Institutul pentru Studii de Securitate al Uniunii Europene este o agenție a Uniunii Europene, asociată organizațiilor coordonate.
      Articolul 1
      Domeniul de aplicare
      (1)   Prezentul statut se aplică personalului recrutat pe bază de contract de Institutul pentru Studii de Securitate al Uniunii Europene (denumit în continuare, „institutul”), cu excepția cazului în care consiliul de administrație a luat decizii în sens contrar în privința personalului care nu este supus gradelor (directorul).
      (2)   În sensul prezentului statut, „angajat” înseamnă următoarele persoane fizice:
      
                  (a)
               
               
                  membrii personalului care dețin un contract cu institutul și ocupă posturi bugetare enumerate în tabelul dedicat posturilor bugetare anexat în fiecare an bugetului institutului (denumiți în continuare „agenți contractuali”); și
               
            
                  (b)
               
               
                  agenți temporari care dețin un contract cu institutul.
               
            Experții remunerați ad-hoc și stagiarii nu sunt angajați ai institutului și fac obiectul dispozițiilor specifice prevăzute la titlul IV.
      (3)   Tabelul agenților contractuali anexat bugetului institutului indică numărul de posturi din fiecare categorie și grad.
      Posturile agenților contractuali sunt cele aferente sarcinilor principale ale institutului și sarcinilor cu un caracter permanent.
      (4)   Se consideră că orice referire în prezentul statut la o persoană de sex masculin reprezintă totodată o referire la o persoană de sex feminin și viceversa, cu excepția cazului în care contextul indică în mod clar altfel.
      (5)   Dispoziții detaliate privind punerea în aplicare a prezentului statut se stabilesc, după caz, în normele de punere în aplicare care urmează să fie stabilite de director. Consiliul de administrație este informat în mod corespunzător, înainte ca astfel de norme de punere în aplicare să fie adoptate.
      Directorul își poate delega parțial autoritatea și semnătura pentru administrarea curentă a aspectelor care intră în domeniul de aplicare a prezentului statut.
      TITLUL I
      
         DISPOZIȚII APLICABILE TUTUROR ANGAJAȚILOR
      
      Articolul 2
      Angajații se supun autorității directorului și sunt responsabili în fața directorului pentru exercitarea atribuțiilor care le revin, pe care aceștia se angajează să le îndeplinească în mod cât mai scrupulos și mai conștiincios posibil.
      Angajații își îndeplinesc atribuțiile și adoptă o conduită având în vedere exclusiv interesele institutului. Aceștia își exercită în deplină loialitate, discreție și conștiinciozitate funcțiile care le sunt încredințate în calitate de angajați. Angajații nu solicită și nu acceptă instrucțiuni din partea niciunui guvern, autoritate, organizație sau persoană din afara institutului.
      Angajații se comportă în orice circumstanță într-un mod compatibil cu statutul lor de reprezentanți ai institutului. Aceștia se abțin de la orice acțiune sau activitate care ar putea submina în vreun fel demnitatea poziției lor sau bunul renume al institutului.
      Angajaților li se poate solicita să ramburseze institutul, parțial sau în întregime, pentru orice pierdere financiară suferită de acesta din cauza neglijenței lor sau pentru că au încălcat în mod deliberat un regulament sau o procedură aprobată de consiliul de administrație sau de director.
      Comisia de recurs are jurisdicție în litigiile apărute în temeiul prezentei dispoziții.
      
                  (a)
               
               
                  În momentul ocupării funcției, angajații iau cunoștință de regulamentul de securitate al institutului.
               
            
                  (b)
               
               
                  Tuturor angajaților, deținătorilor unor granturi de cercetare și stagiarilor li se poate solicita să prezinte o autorizare de securitate care să le permită accesul la documente clasificate pe durata îndeplinirii atribuțiilor lor. Cererea pentru o astfel de autorizare de securitate se trimite de către ofițerul de securitate al institutului autorităților competente.
                  Până la eliberarea autorizării de securitate, o autorizare temporară pentru a trata documentele clasificate poate fi acordată de către director.
               
            
                  (c)
               
               
                  Membrii personalului informează de îndată ofițerul de securitate în caz de suspiciune că un document clasificat a fost pierdut sau divulgat.
               
            Institutul oferă asistență angajaților care, din cauza funcției curente sau a atribuțiilor din cadrul institutului, fără nicio vină proprie, fac obiectul amenințărilor, insultelor, defăimării sau atacului. Se pot acorda despăgubiri pentru orice pagubă materială suferită, în următoarele condiții:
      
                  (a)
               
               
                  angajatul nu a provocat pagubele în cauză în mod intenționat sau prin neglijență;
               
            
                  (b)
               
               
                  nu s-au obținut sau nu s-au putut obține reparații;
               
            
                  (c)
               
               
                  angajații transferă institutului orice reclamații pe care le-ar putea avea față de o parte terță, în particular față de societățile de asigurări.
               
            Orice decizie în acest domeniu, care ar putea implica acțiuni sau plăți din partea institutului, îi revine directorului, care dispune de o putere discreționară de a evalua circumstanțele cazului și de a decide forma pe care ar trebui s-o îmbrace asistența și, dacă este cazul, tipul de despăgubire care ar trebui acordată. Consiliul de administrație este informat în mod corespunzător cu privire la orice decizie luată în conformitate cu prezentul alineat.
      Toate drepturile, inclusiv drepturile de titlu, drepturile de autor și brevetele aferente, în orice lucrare efectuată de un angajat în îndeplinirea atribuțiilor oficiale, îi revin institutului.
      
                  (a)
               
               
                  Angajatul nu trebuie să dețină niciun post sau nicio ocupație regulată sau remunerată în afara institutului fără permisiunea directorului.
               
            
                  (b)
               
               
                  Angajatul nu acceptă fără permisiunea prealabilă a directorului nicio distincție, decorație, favoare, cadou sau plată de orice fel, din partea vreunui guvern sau din altă sursă din afara institutului, exceptând cele pentru servicii oferite fie înainte de preluarea postului, fie în timpul concediului special pentru satisfacerea serviciului militar sau a altui serviciu național, și în legătură cu astfel de servicii.
               
            
                  (c)
               
               
                  Angajații se abțin de la orice acțiune sau declarație publică sau de la orice publicare în cazul în care o astfel de acțiune, declarație sau publicare este incompatibilă cu atribuțiile sau obligațiile unui funcționar public internațional sau poate implica responsabilitatea morală sau materială a institutului.
               
            
                  (d)
               
               
                  Angajatul nu deține în mod direct sau indirect interese într-o societate comercială care ar putea, prin natura acestora, să compromită independența angajatului în îndeplinirea atribuțiilor în cadrul institutului.
               
            
                  (e)
               
               
                  Printre atribuțiile analiștilor principali se numără stabilirea de relații cu organisme și persoane din afara institutului; prin urmare, analiștii principali sunt autorizați să susțină conferințe, să cumunice cu mass-media și să publice, cu condiția obținerii aprobării prealabile a directorului;
               
            
                  (f)
               
               
                  Dacă soțul sau partenerul înregistrat al unui angajat exercită o activitate profesională remunerată, angajatul informează directorul în acest sens. În cazul în care respectiva activitate se dovedește incompatibilă cu cea a angajatului și în cazul în care angajatul nu este în măsură să ofere garanții că aceasta se va încheia într-un anumit termen, directorul, după audierea angajatului și consultarea comitetului pentru personal, decide dacă angajatul poate continua în funcție.
               
            
                  (a)
               
               
                  Angajații care, din motive personale, intenționează să candideze pentru o funcție publică sau politică notifică directorul în privința acestei intenții.
               
            
                  (b)
               
               
                  Oricărui angajat care candidează pentru o funcție publică sau politică i se acordă concediu fără plată de la data la care a declarat că își începe campania electorală.
               
            
                  (c)
               
               
                  Dacă este ales, angajatul solicită încetarea contractului. O astfel de încetare nu determină vreun drept la indemnizație de șomaj.
               
            
                  (d)
               
               
                  Dacă angajatul nu acceptă funcția publică sau politică, acesta are dreptul să își reia postul, în același grad și cu aceeași vechime în muncă sau remunerație, în cazul agenților temporari, de care angajatul a beneficiat în momentul în care și-a început concediul fără plată.
               
            
                  (e)
               
               
                  Timpul petrecut în concediul fără plată nu este calculat ca vechime în muncă sau pentru drepturile de pensie. Cu toate acestea, dacă un agent contractual face dovada imposibilității de a cumula drepturi de pensie în cadrul unui alt sistem de pensii, respectivul agent contractual poate, la cerere, să continue să cumuleze drepturi de pensie, cu condiția de a suporta în totalitate contribuțiile corespunzătoare, atât partea care îi revine, cât și partea care revine angajatorului.
               
            TITLUL II
      
         DISPOZUȚII APLICABILE AGENȚILOR CONTRACTUALI
      
      
         CAPITOLUL I
      
      
         
            Privilegii și imunități
         
      
      Articolul 3
      Privilegiile și imunitățile de care beneficiază agenții contractuali se acordă în interesul institutului, și nu pentru propriul interes. Nu trebuie să se facă apel la acestea pentru evitarea obligațiilor cu caracter privat sau drept scuză pentru nerespectarea legilor naționale și a regulamentelor de ordine relevante.
      În cazul oricărui incident în care sunt implicate astfel de privilegii și imunități, agentul contractual în cauză raportează de îndată incidentul directorului. În cazul încălcării legislației locale, directorul poate decide anularea privilegiilor sau a imunităților dacă consideră că acest lucru este necesar.
      
         CAPITOLUL II
      
      
         
            Recrutarea și durata numirilor
         
      
      Articolul 4
      Recrutarea
      (1)   Ofertele de angajare se fac de către director, cu excepția celei privind postul de director. Institutul este responsabil de publicarea posturilor vacante.
      (2)   Agenții contractuali sunt numiți de către director pe baza meritelor și a unei proceduri de concurs echitabile și transparente.
      (3)   Recrutarea agenților contractuali se limitează la resortisanții statelor membre ale Uniunii Europene.
      (4)   Candidații trebuie să facă dovada cunoașterii aprofundate a uneia dintre limbile Uniunii Europene și cunoașterea satisfăcătoarea unei alte limbi a Uniunii Europene, în măsura necesară exercitării atribuțiilor care le revin.
      (5)   Agenții contractuali care intră sub incidența prezentului statut se clasifică în conformitate cu categoriile și gradele organizațiilor coordonate.
      (6)   Agenții contractuali sunt angajați în treapta cea mai de jos a gradului postului pentru care au fost selectați. Cu toate acestea, directorul poate acorda o treaptă mai înaltă în cazul în care acest lucru se justifică.
      (7)   Directorul adoptă normele de punere în aplicare a prezentului articol.
      Articolul 5
      Vârsta-limită pentru angajare
      Vârsta-limită pentru angajare este prevăzută pentru sfârșitul lunii în care membrul personalului împlinește vârsta de 65 de ani. În interesul serviciului, directorul poate autoriza prelungiri de până la maximum douăsprezece luni suplimentare.
      Articolul 6
      Examenele medicale
      (1)   Înainte de a fi recrutat, agentul contractual este examinat medical de un centru medical autorizat de către institut, care trebuie să certifice că acesta are condiția fizică necesară pentru exercitarea atribuțiilor care îi revin.
      (2)   Agenții contractuali sunt supuși unui examen medical în fiecare an.
      (3)   Un centru medical autorizat de institut oferă directorului consiliere de specialitate, în cazul în care se pune problema incompatibilității oricărui agent contractual cu ocuparea în continuare a postului său.
      (4)   În cazul unui aviz medical negativ primit ca urmare a examenului medical prevăzut la alineatele (1) și (3), candidatul sau agentul contractual poate solicita, în termen de 20 de zile de la data la care institutul i-a notificat respectivul aviz, examinarea cazului său de către o comisie medicală compusă din trei medici, unul ales de director, unul de către agentul contractual și unul ales de către ceilalți doi medici.
      Comisia medicală audiază medicul care a emis avizul negativ inițial. În cazul în care comisia medicală confirmă concluzia negativă a examenului medical menționat:
      
                  (a)
               
               
                  la alineatul (1), candidatul suportă 50 % din cheltuieli și din costurile suplimentare;
               
            
                  (b)
               
               
                  la alineatul (3), institutul încearcă mai întâi să realoce angajatului un alt post, adecvat situației sale. Dacă această realocare nu este posibilă, institutul dispune încetarea contractului angajatului cu un preaviz de șase luni, iar comisia de invaliditate se întrunește pentru a stabili drepturile acestuia la pensia de invaliditate în temeiul condițiilor prevăzute de normele sistemului de pensii al institutului.
               
            Articolul 7
      Numirile
      Contractele au o durată de trei ani. Directorul poate prelungi contractul pentru perioade determinate similare sau mai scurte. Agentul contractual este informat cu cel puțin șase luni înainte de expirarea contractului său dacă acesta va fi prelungit pentru o nouă perioadă determinată.
      Pentru analiștii principali, numărul total de contracte oferite nu depășește o perioadă totală de cinci ani. Pentru restul personalului, această perioadă totală este de nouă ani. În cazuri excepționale, directorul poate, în interesul serviciului, să prelungească contractul după expirarea celor nouă ani regulamentari pentru o perioadă mai mică de douăsprezece luni.
      În cazul în care un agent contractual a acumulat deja zece ani de drepturi de pensie în sistemele de pensii ale organizațiilor coordonate până la 1 august 2016, nu se aplică nicio limitare în ceea ce privește durata totală a contractelor.
      În cazul în care un agent contractual are un contract în curs la 1 august 2016, iar în momentul finalizării respectivului contract va fi acumulat mai mult de nouă ani de serviciu continuu în cardul institutului, respectivul contract este considerat pe durată nedeterminată la împlinirea a zece ani de serviciu continuu.
      
                  (a)
               
               
                  Primele nouă luni ale contractului inițial reprezintă o perioadă de probă care începe la data preluării funcției.
               
            
                  (b)
               
               
                  În cazul în care, în cursul perioadei de probă, un agent contractual este împiedicat să își exercite atribuțiile, ca urmare a unei boli sau a unui accident, pe o durată de cel puțin o lună, directorul îi poate prelungi perioada de probă cu o durată corespunzătoare.
               
            
                  (c)
               
               
                  Cu o lună înainte de expirarea perioadei de probă, se întocmește un raport privind capacitatea agentului contractual de a-și duce la îndeplinire atribuțiile aferente postului său și, de asemenea, privind eficiența și conduita sa în serviciu. Acest raport se comunică agentului contractual în cauză.
               
            
                  (d)
               
               
                  Agentul contractual care nu a făcut dovada calităților necesare menținerii în funcție este concediat.
               
            
                  (e)
               
               
                  În cazul în care activitatea agentului contractual aflat în perioada de probă se dovedește, în mod evident, necorespunzătoare, raportul asupra activității sale se poate întocmi în orice moment al perioadei de probă. Raportul se comunică agentului contractual în cauză.
               
            
                  (f)
               
               
                  Pe baza raportului, directorul poate decide să concedieze agentul contractual înainte de încheierea perioadei sale de probă, acordându-i un preaviz de o lună. Cu toate acestea, perioada de activitate nu poate depăși perioada de probă.
               
            
                  (g)
               
               
                  Agentul contractual care este concediat în timpul perioadei de probă ca urmare a unui raport negativ nu are dreptul la nicio indemnizație de șomaj.
               
            
                  (h)
               
               
                  Perioada de probă formează parte integrantă din perioada contractului inițial. Aceasta este luată în considerare ca vechime în muncă și din punctul de vedere al drepturilor de pensie.
               
            
                  (a)
               
               
                  Institutul poate să dispună încetarea sau să nu prelungească contractele în următoarele cazuri:
                  
                              (i)
                           
                           
                              la data prevăzută în contract;
                           
                        
                              (ii)
                           
                           
                              ca urmare a eliminării postului bugetar ocupat de agentul contractual sau în cazul în care atribuțiile aferente postului agentului contractual sunt modificate, astfel încât acesta nu mai deține calificările și experiența necesare postului;
                           
                        
                              (iii)
                           
                           
                              din cauza inadecvării profesionale a agentului contractul, înregistrată corespunzător în două rapoarte succesive în decurs de șase luni, astfel cum sunt definite la articolul 24 alineatul (3) și la articolul 26 alineatul (4);
                           
                        
                              (iv)
                           
                           
                              din cauza inaptitudinii fizice a agentului contractual, care a survenit pe parcursul deținerii funcției și care a fost confirmată de comisia de invaliditate în temeiul articolului 6 alineatul (4);
                           
                        
                              (v)
                           
                           
                              în urma retragerii din consiliul de administrație a statului membru al cărui resortisant este agentul contractual;
                           
                        
                              (vi)
                           
                           
                              în urma transferului locului de muncă la o distanță de peste 100 km față de locul în care a fost angajat agentul contractual și a refuzului agentului contractual de a fi transferat;
                           
                        
                              (vii)
                           
                           
                              în urma oricăror proceduri disciplinare care au stabilit săvârșirea unei abateri sau responsabilitatea agentului contractual astfel cum sunt definite în capitolul VII.
                           
                        În cazurile menționate la punctele (i) – (vi), contractele încetează sau nu sunt prelungite, cu un preaviz de șase luni, iar în cazul menționat la punctul (vii), cu un preaviz de o lună.
               
            
                  (b)
               
               
                  Agentul contractual poate decide încetarea contractului cu un preaviz de trei luni din orice motiv personal, pe care nu este obligat să îl specifice.
               
            Încetarea sau neprelungirea contractului de către institut, pentru alte motive decît cele disciplinare, atrage după sine despăgubiri în temeiul condițiilor prevăzute în anexa I.
      Dacă interesul serviciului o cere, durata preavizului prevăzut la alineatul (3) litera (a) de mai sus poate fi redusă. În acest caz, agentul contractual în cauză are dreptul la plata unei sume suplimentare, reprezentând salariul și indemnizațiile pe care le-ar fi primit dacă data expirării efective a contractului său ar fi coincis cu terminarea preavizului de șase luni.
      Aceste dispoziții nu se aplică în cazul încetării din motive disciplinare.
      
         CAPITOLUL III
      
      
         
            Salariile și indemnizațiile
         
      
      Articolul 8
      Dispoziții generale
      (1)   Remunerația plătită agenților contractuali ai institutului include salariul de bază, indemnizația de expatriere, alocațiile familiale și sociale.
      Din această remunerație se scad contribuțiile și reținerile corespunzătore impozitului intern, sistemului de pensii și de asigurări sociale.
      Conturile curente ale agenților contractuali se creditează cu cuantumul datorat cel târziu în ultima săptămână lucrătoare a lunii.
      Agenții contractuali trebuie să informeze fără întârziere institutul în privința oricărei schimbări a situației personale care ar putea avea consecințe financiare. Aceste schimbări sunt luate în calcul pentru remunerația corespunzătoare lunii care urmează notificării lor către administrația institutului, cu efect retroactiv.
      (2)   Agentul contractual rambursează institutului toate plățile în exces.
      Dreptul institutului de a recupera orice plată efectuată în mod necuvenit se stinge după doi ani de la data la care institutul ia cunoștință de faptul că plata a fost necuvenită. În cazul în care există creanțe restante de recuperat de la agentul contractual referitoare la plăți necuvenite, recuperarea se efectuează prin deduceri din plățile lunare sau alte plăți datorate persoanei în cauză, luând în considerare situația sa socială și financiară. Dreptul angajatului de a recupera de la institut creanțe referitoare la plata salariului, a indemnizațiilor, a alocațiilor, a prestațiilor sau a altor sume rezultate din aplicarea prezentului statut, se stinge în termen de doi ani de la data la care plata ar fi fost datorată sau data la care angajatul a luat cunoștință sau ar fi trebuit să ia cunoștință că i se cuvenea respectiva plată, în cazul în care acestea nu coincid.
      Articolul 9
      Salariul de bază
      Salariul de bază net reprezintă cuantumul indicat pentru gradul și treapta unui agent contractual în baremele aprobate în fiecare an de consiliul de administrație pe baza propunerii prezentate de comitetul coordonat pentru remunerații.
      Salariul de bază brut reprezintă salariul de bază net, la care se adaugă impozitul intern datorat de agentul contractual.
      Articolul 10
      Indemnizația de expatriere
      O indemnizație de expatriere este plătită agenților contractuali care, în momentul primei numiri, nu erau resortisanții statului pe teritoriul căruia se află locul de muncă permanent și care nu au avut reședința obișnuită pe teritoriul statului respectiv pe o perioadă de cel puțin trei ani imediat înainte de recrutarea lor de către institut.
      Această indemnizație nu mai este acordată în momentul în care un agent contractual este transferat în țara al cărei resortisant este.
      Cuantumul indemnizației se calculează în conformitate cu anexa II punctul 1 litera (a).
      În cazul în care un membru al personalului este numit de institut imediat după ce a fost angajat în țara în care își exercită atribuțiile în cadrul altei organizații internaționale sau administrații, anii de vechime acumulați la fostul angajator sunt luați în considerare la calcularea dreptului la indemnizație și a cuantumului respectivei indemnizații.
      
                  (a)
               
               
                  Indemnizația de expatriere este plătită agenților contractuali care, la momentul numirii lor de către institut:
                  
                              (i)
                           
                           
                              nu erau resortisanți ai statului-gazdă;
                           
                        
                              (ii)
                           
                           
                              au avut reședința pe teritoriul statului respectiv în mod continuu pentru o perioadă mai mică de un an, fără a ține seama de posturile anterioare în administrația statului propriu sau în cadrul altor organizații internaționale;
                           
                        
                              (iii)
                           
                           
                              au fost recrutați la nivel internațional din afara organizațiilor coordonate sau din afara organizațiilor asociate organizațiilor coordonate sau din afara statului în care au fost repartizați; și
                           
                        
                              (iv)
                           
                           
                              au fost recrutați din afara zonei de navetă locală la locul de muncă.
                           
                        „Zona de navetă locală” este definită ca o zonă cu raza de 100 de km de la locul de muncă.
               
            
                  (b)
               
               
                  În cazul unui agent contractual căruia i-a fost acordat dreptul la indemnizația de expatriere la începerea activității la un loc de muncă pentru care nu îndeplinește cele patru criterii menționate la litera (a), dreptul acestuia la indemnizația de expatriere încetează.
               
            
                  (c)
               
               
                  În cazul unui agent contractual căruia nu i-a fost acordat dreptul la indemnizația de expatriere la începerea activității la un loc de muncă pentru care îndeplinește aceste patru criterii, ia naștere dreptul acestuia la indemnizația de expatriere.
               
            
                  (d)
               
               
                  În cazul unui agent contractual care a fost angajat de o organizație coordonată sau o organizație asociată organizațiilor coordonate și care a avut dreptul la indemnizația de expatriere la începerea activității în cadrul institutului în aceeași țară sau în cazul unui agent contractual al unei alte organizații internaționale sau al unui membru al administrației sau al forțelor armate din țara de origine care își începe activitatea în cadrul institutului fără a schimba țara, nu se aplică dispozițiile de la alineatul (2) litera (a) punctele (iii) și (iv).
               
            
                  (e)
               
               
                  Verificarea eligibilității
                  
                              (i)
                           
                           
                              În cazul în care orice punct de pe frontiera țării al cărei resortisant este agentul contractual se află pe o rază de 100 km de la locul de muncă, respectivul agent contractual nu are dreptul la indemnizația de expatriere și la alocația școlară și concediul pentru vizită în țara de origine conexe, cu excepția cazului în care acesta aduce dovada că acesta și-a stabilit reședința reală și obișnuită în țara de serviciu sau, în mod excepțional și sub rezerva acordului directorului, în altă țară al cărei resortisant nu este, ținând seama de situația sa familială.
                           
                        
                              (ii)
                           
                           
                              Agenții contractuali care primesc indemnizația de expatriere notifică institutului orice modificare referitoare la locul lor de reședință.
                           
                        
                              (iii)
                           
                           
                              În circumstanțe speciale și pentru motive solide și suficiente, directorul poate face excepții de la regula prevăzută la punctul (i).
                           
                        
            
                  (f)
               
               
                  Alocații conexe
                  Reducerea la zero a indemnizației de expatriere nu înseamnă că un agent contractual nu se califică pentru a beneficia de alocația școlară sau concediul pentru vizită în țara de origine.
               
            
                  (g)
               
               
                  Valoarea indemnizației se calculează în conformitate cu anexa II punctul 1 litera (b).
               
            Articolul 11
      Alocațiile familiale și sociale
      Când comitetul coordonat pentru remunerații emite o recomandare cu privire la alocațiile familiale și sociale, consiliul de administrație este consultat cu privire la oportunitatea de a le adopta prin modificarea prezentului statut.
      Alocațiile prevăzute în temeiul prezentului articol și alte alocații similare la care are dreptul, dintr-o altă sursă, un cuplu căsătorit sau un agent contractual necăsătorit nu sunt cumulative.
      Orice agent contractual, soțul/soția acestuia/acesteia, persoanele aflate în întreținerea sa sau partenerul său înregistrat care a/au primit sau are/au dreptul la o alocație similară celor prevăzute în temeiul prezentului articol, din alte surse naționale sau internaționale, trebuie să informeze în acest sens administrația institutului, astfel încât să fie efectuată o reducere corespunzătoare a indemnizațiilor care îi sunt acordate de institut.
      Administrația institutului are dreptul să solicite orice documente oficiale pe care le consideră necesare pentru a determina dreptul de a beneficia de orice tip de indemnizație.
      
                  (a)
               
               
                  Alocația pentru locuință se acordă și se plătește lunar oricărui agent contractual care:
                  
                              (i)
                           
                           
                              este căsătorit;
                           
                        
                              (ii)
                           
                           
                              este văduv, divorțat, separat legal sau necăsătorit și are în întreținere una sau mai multe persoane în sensul anexei III la prezentul statut;
                           
                        
                              (iii)
                           
                           
                              este înregistrat ca partener stabil în cadrul unei uniuni consensuale, cu condiția ca:
                              
                                          —
                                       
                                       
                                          cuplul să furnizeze un document juridic recunoscut ca atare de o autoritate competentă a unui stat membru, care să ateste statutul lor de parteneri în cadrul unei uniuni consensuale;
                                       
                                    
                                          —
                                       
                                       
                                          niciunul dintre parteneri să nu fie căsătorit sau angajat într-o altă uniune consensuală; și
                                       
                                    
                                          —
                                       
                                       
                                          partenerii să nu aibă niciunul dintre următoarele grade de rudenie: părinți, copii, bunici, nepoți (în raport cu bunicii), frați, surori, mătuși, unchi, nepoți (în raport cu unchii sau mătușile), gineri, nurori.
                                       
                                    
                        
            
                  (b)
               
               
                  Alocația pentru locuință este egală cu 6 % din salariul de bază net.
               
            
                  (c)
               
               
                  În cazul:
                  
                              (i)
                           
                           
                              unui agent contractual căsătorit care nu are persoane în întreținere, dar al cărui soț exercită o activitate profesională remunerată; sau
                           
                        
                              (ii)
                           
                           
                              unui agent contractual care este înregistrat ca partener stabil în cadrul unei uniuni consensuale, astfel cum este definit la litera (a) punctul (iii), și care nu are persoane în întreținere, dar al cărui soț exercită o activitate profesională remunerată.
                           
                        alocația reprezintă diferența dintre salariul de bază net pentru gradul B 3 treapta 1 plus alocația la care ar avea dreptul în mod teoretic agentul contractual și venitul soțului sau al partenerului înregistrat.
                  Dacă ultimul cuantum menționat este egal cu sau mai mare decât primul, nu se acordă nicio alocație.
               
            
                  (d)
               
               
                  Alocația pentru locuință nu se acordă unui agent contractual al cărui soț sau partener înregistrat este agent contractual al institutului sau membru al unei organizații coordonate sau al unei organizații asociate organizațiilor coordonate și al cărui salariu de bază este mai mare decât al agentului contractual.
               
            
                  (a)
               
               
                  O alocație se acordă și se plătește lunar oricărui agent contractual care asigură în mod principal și continuu întreținerea copiilor sau a altor persoane, astfel cum sunt definite în anexa III.
               
            
                  (b)
               
               
                  Respectiva alocație reprezintă un cuantum fix pentru fiecare persoană aflată în întreținere, stabilit în baremele aprobate în fiecare an de consiliul de administrație pe baza propunerii prezentate de comitetul coordonat pentru remunerații.
               
            
                  (c)
               
               
                  În cazul în care ambii soți sau parteneri înregistrați lucrează pentru institut sau pentru o organizație coordonată, alocația se plătește acelui soț care primește alocația pentru locuință sau un echivalent al acesteia.
               
            Definițiile privind alocația pentru copii și alte persoane aflate în întreținere și condițiile de acordare a acestei alocații sunt prevăzute în anexa III.
      
                  (a)
               
               
                  Alocația școlară se acordă oricărui agent contractual care are dreptul la alocație pentru locuință și ai cărui copii aflați în întreținere, astfel cum sunt definiți la anexa III, sunt în vârstă de cel puțin cinci ani și urmează regulat învățământ de zi primar (1), secundar sau superior.
                  Educația primară nu include grădinița sau un echivalent al acesteia.
               
            
                  (b)
               
               
                  Alocația școlară este egală cu de două ori cuantumul alocației pentru copilul aflat în întreținere. Alocația se plătește pentru fiecare copil aflat în întreținere într-o singură tranșă, la începutul anului școlar, pe baza prezentării de documente justificative.
               
            
                  (c)
               
               
                  Pentru agenții contractuali:
                  
                              (i)
                           
                           
                              care au dreptul la o indemnizație de expatriere și al căror loc de muncă se află la cel puțin 50 km distanță de:
                              
                                          —
                                       
                                       
                                          școală europeană; sau
                                       
                                    
                                          —
                                       
                                       
                                          o unitate de învățământ superior în țara al cărei resortisant este sau în care limba de predare principală este limba sa maternă, cu excepția cazului în care nu există o astfel de instituție în țara al cărei resortisant este agentul contractual sau în cazul în care copilul frecventează o instituție de învățământ superior într-o altă țară decât cea în care se află locul de muncă al agentului contractual; sau
                                       
                                    
                        
                              (ii)
                           
                           
                              care poate justifica necesitatea să își înscrie copilul aflat în întreținere într-o instituție de învățământ cu predare într-o anumită limbă pe care copilul o frecventează din motive pedagogice imperioase, justificate corespunzător prin elemente de probă;
                           
                        alocația școlară nu depășește dublul cuantumului alocației pentru copilul aflat în întreținere care se plătește lunar, pe baza prezentării de documente justificative.
                  Dreptul la alocația școlară ia naștere în prima zi a lunii în care copilul începe să frecventeze una dintre instituțiile de învățământ menționate la punctul (i) sau la punctul (ii) și încetează la sfârșitul lunii în care copilul își încheie educația sau la sfârșitul lunii în care copilul împlinește vârsta de douăzeci și șase de ani, luându-se în considerare data care survine mai întâi.
               
            
                  (a)
               
               
                  Alocația pentru copii cu handicap și alte persoane cu handicap aflate în întreținere se acordă și se plătește lunar oricărui agent contractual care este responsabil în mod principal și continuu de îngrijirea unor astfel de copii cu handicap sau a altor persoane cu handicap aflate în întreținere. Copilul sau persoana în întreținere trebuie să îndeplinească criteriile și condițiile prevăzute în anexa III.
               
            
                  (b)
               
               
                  Detaliile acordării și plății alocației sunt prezentate în anexa IV.
               
            
                  (a)
               
               
                  Indemnizația pentru chirie se plătește lunar agenților contractuali de grad B, C și A1 care sunt locatari sau sublocatari și care plătesc o chirie, excluzând orice taxă pentru serviciile care se consideră a-i reveni locatarului în țara de reședință, care depășește o cotă-parte specificată din remunerația acestora.
               
            
                  (b)
               
               
                  Metoda de calcul al indemnizației este prevăzută în anexa V.
               
            
                  (c)
               
               
                  Agenții contractuali care primesc o indemnizație pentru chirie informează institutul de îndată ce intervin schimbări în situația lor care le-ar putea afecta eligibilitatea pentru respectiva indemnizație sau cuantumul indemnizației.
               
            Articolul 12
      Indemnizația pentru atribuții suplimentare
      Unui agent contractual i se poate solicita să ocupe temporar un post care corespunde unui grad superior gradului său actual. La începutul celei de a doua luni a unui astfel de interimat, agentul contractual primește o indemnizație diferențiată egală cu diferența dintre remunerația aferentă gradului și treptei sale și remunerația aferentă primei trepte a gradului corespunzător postului pentru care asigură interimatul.
      Durata unui interimat este de maximum un an, cu excepția cazului în care, în mod direct sau indirect, acesta are ca obiect înlocuirea unui agent contractual detașat în alt post ori aflat în concediu de boală de lungă durată.
      Articolul 13
      Indemnizația de instalare
      
                  (a)
               
               
                  Agenții contractuali a căror reședință reală și obișnuită la momentul numirii lor pentru cel puțin un an sau al transferului lor pentru cel puțin un an la un loc de repartizare diferit, este la peste 100 de km distanță de locul de muncă unde lucrează în prezent și care pot dovedi și confirma prezentând documente corespunzătoare că și-au schimbat realmente reședința pentru a ocupa noul post, sunt eligibili pentru indemnizația de instalare.
               
            
                  (b)
               
               
                  Agenții contractuali care îndeplinesc condițiile prevăzute la litera (a), dar care sunt angajați pentru o perioadă mai mică de un an și a căror numire sau numirile consecutive se prelungește (se prelungesc) mai mult de un an, sunt, de asemenea, eligibili pentru indemnizația de instalare.
               
            Pentru agenții contractuali care nu au dreptul la indemnizația de expatriere, cuantumul de bază este egal cu o lună de salariu de bază, până la un plafon de 2 000 de euro (Bruxelles), ajustat în funcție de paritatea puterii de cumpărare aplicabile în țara în care își au locul de muncă, pentru a asigura echivalența cuantumului indemnizației, indiferent de țara în care se află locul de repartizare, în conformitate cu tabelele elaborate și actualizate de comitetul de coordonare privind remunerațiile.
      Pentru agenții contractuali care au dreptul la indemnizația de expatriere, cuantumul de bază este egal cu o lună de salariu de bază, până la un plafon de 5 500 de euro (Bruxelles), ajustat în funcție de paritatea puterii de cumpărare aplicabile în țara în care își au locul de muncă, pentru a asigura echivalența cuantumului indemnizației, indiferent de țara în care se află locul de repartizare, în conformitate cu tabelele elaborate și actualizate de comitetul de coordonare privind remunerațiile.
      Soțul/soția agentului contractual, sau, în absența unui soț, prima persoană aflată în întreținere dă dreptul agentului contractual la un supliment pentru persoanele aflate în întreținere echivalent cu o majorare a cuantumului de bază cu 20 %. Orice altă persoană aflată în întreținere dă dreptul la o majorare de 10 %. Suplimentul pentru persoanele aflate în întreținere nu depășește 100 % din cuantumul de bază.
      Un supliment pentru mobilitate se acordă agenților contractuali care își stabilesc reședința reală și obișnuită la un alt loc de muncă aflat la peste de 100 de km distanță, ca urmare a transferului lor pe o perioadă de cel puțin un an. Acest supliment este de 75 % din cuantumul de bază.
      
                  (a)
               
               
                  Indemnizația se plătește în momentul în care agentul contractual eligibil își preia postul sau este transferat la un alt loc de repartizare.
               
            
                  (b)
               
               
                  Suplimentul pentru persoane aflate în întreținere menționat la alineatul (3) se calculează și se plătește în baza unei justificări potrivit căreia fiecare persoană pentru care s-a acordat respectiva majorare și-a stabilit reședința reală și obișnuită împreună cu agentul contractual la locul de repartizare al acestuia.
               
            
                  (c)
               
               
                  Un agent contractual care demisionează în anul următor numirii sale sau transferului către un alt loc de repartizare restituie indemnizația pe bază proporțională pentru perioada rămasă până la împlinirea a douăsprezece luni.
               
            
                  (d)
               
               
                  Un agent contractual nu rambursează indemnizația în cazul în care institutul dispune încetarea contractului în anul următor numirii sale sau transferului. Cu toate acestea, prezenta dispoziție nu se aplică în cazul în care institutul dispune încetarea contractului ca urmare a unor măsuri disciplinare, caz în care agentul contractual rambursează totalitatea indemnizației.
               
            
                  (e)
               
               
                  Agentul contractual nu rambursează indemnizația institutului dacă agentului contractual i se reînnoiește succesiv contractul de către institut după încetarea contractului său anterior.
               
            Articolul 14
      Deducerile
      Impozitul intern reprezintă 40 % din salariul de bază pentru un anumit grad și o anumită treaptă. Respectiva sumă apare pe fișele de plată ca o deducere lunară.
      O deducere lunară, astfel cum este aprobată de organizațiile coordonate pentru sistemul de pensii aplicat agenților contractuali, corespunzând unui procent din salariul de bază net, se efectuează din remunerația agenților contractuali și se varsă în fondul de pensii al institutului.
      
                  (a)
               
               
                  O deducere lunară pentru prestațiile de asigurări sociale, egală cu 5,5 % din salariul de bază net, se efectuează din remunerația agenților contractuali. Acest cuantum se adaugă contribuției angajatorului și se plătește organismului de securitate socială local însărcinat cu recuperarea unor astfel de contribuții (URSSAF).
               
            
                  (b)
               
               
                  Prin derogare de la litera (a), agenții contractuali pot opta pentru afilierea la sistemul de securitate socială al institutului la momentul recrutării lor sau la momentul intrării în vigoare a prezentei litere. Sistemul de securitate socială al institutului include îngrijirea medicală, cazurile de incapacitate/handicap și asigurarea de viață.
                  În cazul în care un agent contractual optează pentru o astfel de afiliere, se efectuează o deducere lunară pentru prestațiile de asigurări sociale din remunerația sa. O astfel de deducere lunară se ridică la o treime din contribuțiile care trebuie plătite către sistemul de asistență socială al institutului. Celelalte două treimi sunt suportate de institut.
                  Procentajul deducerii lunare din remunerația agentului contractual se stabilește la începutul anului pentru următoarele 12 luni printr-un acord între institut și societatea de asigurări care operează sistemul. Cuantumul dedus din remunerația agentului contractual se adaugă contribuției angajatorului.
                  Prezenta literă se aplică începând cu data și sub rezerva intrării în vigoare a acordului bilateral dintre institut și autoritățile naționale competente care permit punerea sa în aplicare.
               
            O deducere lunară aferentă asigurării suplimentare se efectuează din remunerația agenților contractuali care nu au optat pentru afilierea la sistemul de securitate socială al institutului. Procentajul se stabilește la începutul fiecărui an pentru următoarele douăsprezece luni printr-un acord între institut și societatea de asigurări responsabilă de acest sistem. Cuantumul dedus se adaugă contribuției angajatorului și se plătește la sfârșitul anului societății care furnizează această asigurare.
      Articolul 15
      Avansuri și rambursări din salariu
      (1)   Cu excepția cazului în care directorul decide în mod contrar, șeful administrației și al personalului al institutului poate autoriza, în funcție de resursele de numerar disponibile, avansuri nepurtătoare de dobândă agenților contractuali care se află în dificultăți financiare de natură personală neprevăzute.
      (2)   Cuantumul acestui avans nu depășește salariul de bază net pentru 3 luni.
      (3)   Astfel de avansuri se rambursează prin deduceri lunare din remunerația membrilor personalului; suma corespunzătoare rambursării avansurilor se achită în termen de douăsprezece luni de la sfârșitul lunii în care a fost acordat avansul.
      
         CAPITOLUL IV
      
      
         
            Cheltuielile de călătorie
         
      
      Articolul 16
      Instalarea și plecarea
      (1)   Agenții contractuali au dreptul la rambursarea cheltuielilor de călătorie în scopul deplasării de la locul de muncă anterior la locul în care se află institutul, pentru ei înșiși și pentru membrii familiei care locuiesc cu ei.
      (2)   Se aplică același drept în cazul în care agenții contractuali își părăsesc serviciul din cadrul institutului și se întorc în țara în care au locuit înainte de a se alătura institutului sau în cazul în care agentul contractual se mută într-o altă țară din Spațiul Economic European.
      (3)   Rambursarea se efectuează în conformitate cu anexa VI secțiunea I.
      Articolul 17
      Cheltuielile de mutare
      (1)   Agenții contractuali au dreptul la rambursarea cheltuielilor de mutare de la locul de muncă anterior la locul în care se află institutul.
      Se aplică același drept în cazul în care agenții contractuali își părăsesc serviciul din cadrul institutului și se întorc în țara în care au locuit înainte de a se alătura institutului sau în cazul în care agentul contractual se mută într-o altă țară din Spațiul Economic European.
      (2)   Rambursarea cheltuielilor include mutarea efectelor personale ale agenților contractuali, exclusiv autovehiculele, vapoarele sau alte mijloace de transport.
      Rambursarea se efectuează către agentul contractual în cauză, după prezentarea unei copii certificate a facturii de către agentul contractual. Institutul poate plăti în mod direct mutarea, la prezentarea facturii de către societatea care prestează serviciile de mutare.
      Condițiile și alte detalii ale rambursării sunt prevăzute în anexa VI.
      Articolul 18
      Deplasările în scopuri profesionale
      Agenții contractuali ai institutului au dreptul la rambursarea cheltuielilor efectuate în legătură cu deplasările în delegații oficiale solicitate de director.
      Rambursarea include cheltuielile de deplasare în sine, precum și costurile de cazare și costurile aferente cazării la destinațiile în care sunt trimiși agenții contractuali. Condițiile, ratele și alte detalii ale rambursării sunt prevăzute în anexa VII.
      
         CAPITOLUL V
      
      
         
            Organizarea internă
         
      
      Articolul 19
      Programul de lucru
      (1)   Programul de lucru normal al agenților contractuali este de 40 de ore pe săptămână, care trebuie efectuate în conformitate cu un program general stabilit de director.
      (2)   Un program de lucru flexibil poate fi acceptat de director în conformitate cu situația personală a agenților contractuali sau cu constrângerile activității specifice a acestora.
      (3)   În circumstanțe excepționale, lăsate la aprecierea directorului, anumitor agenți contractuali li se poate solicita să lucreze la sfârșit de săptămână sau în timpul sărbătorilor legale. În astfel de cazuri, în temeiul orelor prestate se acordă dreptul la timp liber echivalent acordat în schimb.
      Articolul 20
      Munca cu timp parțial
      (1)   Un agent contractual poate solicita autorizarea de a lucra cu timp parțial. Timpul de lucru trebuie să fie de cel puțin 50 % din numărul orelor de lucru pe săptămână. Pentru întreaga perioadă în care agentul contractual lucrează cu timp parțial, remunerația sa, precum și drepturile la concediu se reduc pe bază proporțională. Această reducere proporțională nu se aplică în cazul alocației pentru locuință, alocației pentru copii și alte persoane aflate în întreținere, alocației pentru copii cu handicap sau alocației școlare.
      (2)   Drepturile și contribuțiile la pensie se reduc, de asemenea, pe bază proporțională. Cu toate acestea, agentul contractual poate face o cerere să continue să cumuleze drepturi de pensie, cu condiția de a suporta în totalitate contribuțiile corespunzătoare, inclusiv partea care revine angajatorului.
      (3)   Directorul poate acorda autorizația menționată la alineatul (1) în măsura în care aceasta este compatibilă cu interesele de serviciu. Institutul răspunde solicitării agentului contractual în termen de o lună.
      (4)   Directorul adoptă normele de punere în aplicare a prezentului articol.
      Articolul 21
      Sărbătorile legale
      Lista sărbătorilor legale este întocmită de director luând în considerare lista oficială a sărbătorilor legale publicată la locul de muncă și în Jurnalul Oficial al Uniunii Europene.
      Aceste sărbători legale nu se scad din concediul anual la care au dreptul agenții contractuali.
      Dacă una sau mai multe dintre sărbătorile legale este o sâmbătă sau o duminică, directorul poate desemna în loc un număr egal de zile.
      Articolul 22
      Concediul
      Agenții contractuali au dreptul la concediu anual cu plată calculat la 2,5 zile lucrătoare pentru fiecare lună de serviciu prestată. Acest drept se aplică fiecărui an calendaristic.
      Dacă, la 31 decembrie, un agent contractual are încă zile de concediu neutilizate, directorul poate autoriza reportul a maximum douăsprezece zile de concediu în anul următor. Toate zilele de concediu reportate dar neutilizate până la data de 31 decembrie a anului următor se anulează.
      Agenții contractuali care doresc să își ia concediu în cadrul drepturilor de care beneficiază, astfel cum sunt definite la litera (a), trebuie să obțină autorizația prealabilă a superiorului lor ierarhic și a directorului.
      Evidența concediului luat este păstrată de administrația institutului.
      Procedura care trebuie urmată este stabilită în norme de punere în aplicare adoptate de director.
      Concediul neutilizat în momentul în care agenții contractuali își încetează funcțiile în cadrul institutului este anulat. Cu toate acestea, dacă directorul confirmă în scris că, datorită exigențelor activității, a fost imposibil ca agentul contractual să își ia concediul acumulat integral, agentul contractual are dreptul la o plată compensatorie reprezentând a treizecea parte din salariul său de bază net lunar pentru fiecare zi de concediu acumulată în acest fel.
      
                  (a)
               
               
                  La cererea unui agent contractual, directorul poate acorda concediu fără plată în circumstanțe personale excepționale, dacă acesta este compatibil cu interesul serviciului. Această cerere nu poate fi prezentată înainte de sfârșitul perioadei de probă a agentului contractual.
               
            
                  (b)
               
               
                  Durata totală a unui astfel de concediu nu depășește un an. Pe parcursul perioadei de concediu fără plată, agentul contractual nu se poate angaja în nicio activitate remunerată.
               
            
                  (c)
               
               
                  În cursul unei perioade de concediu fără plată, agentul contractual nu are dreptul la avansare într-o treaptă superioară sau la promovare iar participarea acestuia la sistemul de asigurări sociale prevăzut la articolele 8 și 14 și asigurarea împotriva riscurilor din cadrul respectivului sistem se suspendă.
               
            Cu toate acestea, un agent contractual poate, la cerere, cel târziu în luna următoare lunii în care începe concediul fără plată, să continue să fie asigurat, cu condiția de a suporta în totalitate contribuțiile corespunzătoare, inclusiv partea care revine angajatorului.
      Agentul contractual care face dovada imposibilității sale de a cumula drepturi de pensie în cadrul unui alt sistem de pensii poate, la cerere, să continue să cumuleze drepturi de pensie, cu condiția de a suporta în totalitate contribuțiile corespunzătoare, inclusiv partea care revine angajatorului.
      În afară de concediul anual, se acordă concediu special, precum concediul pentru boală, maternitate, paternitate, creșterea copilului sau circumstanțe excepționale.
      Detaliile și procedurile care trebuie urmate sunt prezentate în anexa VIII.
      Articolul 23
      Concediul pentru vizită în țara de origine
      (1)   Agenții contractuali care au dreptul la indemnizația de expatriere sunt eligibili pentru concediul pentru vizită în țara de origine, pentru fiecare perioadă de doi ani de serviciu.
      
                  (a)
               
               
                  Concediul pentru vizită în țara de origine este de opt zile lucrătoare.
               
            
                  (b)
               
               
                  Concediul pentru vizită în țara de origine poate fi luat cu șase luni înainte de sfârșitul perioadei căreia îi corespunde. Dacă nu este utilizat în termen de șase luni de la terminarea perioadei căreia îi corespunde, acest tip de concediu se anulează pentru respectiva perioadă de doi ani. Data la care este luat efectiv concediul pentru vizită în țara de origine, pentru orice perioadă de doi ani dată, nu afectează data la care trebuie luat următorul concediu pentru vizită în țara de origine.
               
            
                  (c)
               
               
                  În cazul în care soții sau partenerii înregistrați sunt amândoi angajați în cadrul institutului și au amândoi dreptul la concediu pentru vizită în țara de origine, acesta se acordă conform următoarelor condiții:
                  
                              (i)
                           
                           
                              în cazul în care ambele persoane au domiciliul în aceeași țară, fiecare are dreptul la concediu pentru vizită în țara de origine în țara respectivă din doi în doi ani;
                           
                        
                              (ii)
                           
                           
                              în cazul în care domiciliul acestora este în două țări diferite, fiecare are dreptul la concediu pentru vizită în țara de origine în țara sa respectivă din doi în doi ani;
                           
                        
                              (iii)
                           
                           
                              soții sau partenerii înregistrați au dreptul, cu privire la copiii aflați în întreținerea lor și, dacă este cazul, persoana care însoțește respectivii copii, la o singură perioadă de concediu pentru vizită în țara de origine din doi în doi ani; în cazul în care părinții au domiciliul în două țări diferite, concediul pentru vizită în țara de origine poate fi luat în oricare dintre țările în cauză.
                           
                        
            (2)   Agentul contractual care își ia concediu pentru vizită în țara de origine are dreptul, în conformitate cu procedurile prevăzute în articolul 18, la plata cheltuielilor călătoriei de întoarcere pentru el însuși, pentru copiii săi și, în cazul în care primește alocație pentru locuință, pentru soțul său sau partenerul înregistrat.
      (3)   Agenții contractuali care nu își iau concediul pentru vizită în țara de origine nu au dreptul la nicio despăgubire.
      (4)   Concediul pentru vizită în țara de origine se acordă în următoarele condiții:
      
                  (a)
               
               
                  persoana în cauză trebuie să se angajeze în scris că nu își va da demisia din cadrul institutului în cele șase luni de după sfârșitul perioadei căreia îi corespunde dreptul la concediul pentru vizită în țara de origine, indiferent de data la care concediul este luat efectiv;
               
            
                  (b)
               
               
                  superiorul ierarhic direct trebuie să confirme că serviciile agentului contractual nu vor fi, cel mai probabil, solicitate pe durata perioadei menționate la alineatul (1) litera (b).
               
            Directorul poate decide o derogare de la prezentul alineat în cazul în care consideră că aplicarea strictă a prezentului alineat ar expune agentul contractual în cauză unei nedreptăți sau unor dificultăți speciale.
      
         CAPITOLUL VI
      
      
         
            Rapoartele și promovarea
         
      
      Articolul 24
      Dispoziții generale
      (1)   Activitatea tuturor agenților contractuali, în afară de director, este evaluată o dată pe an, cel târziu până la data de 30 septembrie.
      Rapoartele apreciază competențele relative ale agenților contractuali și oferă posibilitatea felicitării agenților contractuali sau, din contră, a avertizării acestora în privința deficiențelor identificate în vederea unei ameliorări a serviciului acestora.
      (2)   Criteriile de evaluare vor fi adaptate la diferitele funcții și responsabilități aferente gradelor A, B și C.
      În fiecare an, personalului îi st atribuie o listă de obiective și criterii în raport cu care se evaluează performanțele acestora.
      Întreaga evaluare este rezumată într-un formular al raportului anual arhivat în dosarul personal al agentului contractual.
      (3)   În cazul în care raportul indică rezultate insuficiente, directorul poate solicita un raport intermediar suplimentar după șase luni.
      Articolul 25
      Procedura
      (1)   Directorul desemnează agenții contractuali însărcinați cu evaluarea personalului care le este subordonat integral sau parțial.
      (2)   Fiecare agent contractual este intervievat personal de agentul contractual însărcinat cu raportul. Respectiva evaluare poate fi completată de o a doua evaluare la un nivel superior. Agentul contractual este informat cu privire la evaluarea sa anuală și semnează formularul raportului.
      (3)   Raportul anual este un document administrativ creat pentru uz intern. Împotriva acestuia nu se poate introduce niciun recurs în fața vreunui organism extern.
      (4)   După ce au fost redactate toate rapoartele, directorul și șeful administrației și al personalului se întrunesc pentru a decide cu privire la posibile promovări.
      Articolul 26
      Acțiuni ulterioare rapoartelor
      (1)   Un raport bun justifică avansarea într-o treaptă superioară. O astfel de promovare devine efectivă la data împlinirii unui an de la semnarea contractului agentului contractual sau la data împlinirii a doi ani în cazul agenților contractuali cu contracte pe durată nedeterminată.
      (2)   Un raport excepțional de bun poate justifica o promovare excepțională într-o treaptă superioară sau chiar într-un grad superior, cu condiția ca postul bugetar să permită o astfel de promovare. Asemenea promovări devin efective la data de 1 ianuarie a anului următor raportului sau după doi ani în cazul agenților contractuali cu contracte pe durată nedeterminată.
      (3)   Un raport nefavorabil poate justifica menținerea agentului contractual la aceeași treaptă pentru încă un an.
      (4)   Două rapoarte nefavorabile succesive pot justifica neprelungirea sau încetarea contractelor.
      
         CAPITOLUL VII
      
      
         
            Măsuri disciplinare
         
      
      Articolul 27
      (1)   Neîndeplinirea de către un agent contractual în funcție sau de către un fost agent contractual a obligațiilor care îi revin în temeiul prezentului statut, cu intenție sau din neglijență, îl face pasibil de măsuri disciplinare.
      (2)   În cazul în care directorului i se aduc la cunoștință probe despre neîndeplinirea obligațiilor în sensul alineatului (1), directorul poate iniția o anchetă administrativă pentru a verifica săvârșirea abaterii respective.
      (3)   Normele privind anchetele administrative și procedurile și măsurile disciplinare sunt prevăzute în anexa IX.
      
         CAPITOLUL VIII
      
      
         
            Recursurile și comisia de recursuri
         
      
      Articolul 28
      (1)   Orice persoană căreia i se aplică statutul poate înainta directorului o cerere de adoptare de către director a unei decizii în ceea ce privește persoana respectiva în chestiunile reglementate de prezentul statut. Directorul informează persoana în cauză cu privire la decizia sa motivată în termen de patru luni de la data la care a fost făcută cererea. În cazul în care, la expirarea termenului menționat, nu se dă niciun răspuns, lipsa acestuia se interpretează ca o decizie implicită de respingere a cererii, care poate fi contestată în conformitate cu alineatele următoare.
      (2)   Orice persoană căreia i se aplică prezentul statut poate înainta directorului o contestație împotriva unei măsuri care afectează respectiva persoană în mod negativ fie în cazul în care directorul a adoptat o decizie, fie în cazul în care directorul nu a adoptat măsurile stabilite prin prezentul statut. Contestația se depune în termen de trei luni. Perioada se calculează cu începere de la:
      
                  —
               
               
                  data publicării actului, în cazul unei măsuri cu caracter general;
               
            
                  —
               
               
                  data comunicării deciziei persoanei în cauză, însă în niciun caz ulterior datei la care persoana respectivă a luat la cunoștință decizia, în cazul unei măsuri care afectează o anumită persoană; cu toate acestea, în cazul în care un act care afectează o anumită persoană conține și o contestație împotriva altei persoane, termenul se calculează pentru cealaltă persoană de la data la care aceasta a luat la cunoștință decizia, însă nu mai târziu de data publicării;
               
            
                  —
               
               
                  data expirării termenului stabilit pentru acordarea unui răspuns, dacă contestație se referă la o decizie implicită de respingere a cererii în sensul alineatului (1).
               
            (3)   Directorul informează persoana în cauză cu privire la decizia sa motivată în termen de o lună de la data la care a fost înaintată cererea. În cazul în care, la expirarea perioadei menționate anterior, nu se acordă niciun răspuns, lipsa acestuia se interpretează ca o decizie implicită de respingere a contestației, care poate fi atacată prin recurs în conformitate cu alineatul (5).
      În cazul în care răspunsul este negativ, persoana în cauză poate solicita medierea. Medierea nu este obligatorie.
      Mediatorul este un expert juridic competent și independent, numit de director pentru o perioadă reînnoibilă de trei ani.
      Directorul și persoana în cauză îi furnizează mediatorului toate documentele pe care mediatorul le consideră necesare pentru examinarea cazului.
      Mediatorul își prezintă concluziile în termen de 15 zile de la data la care i-a fost încredințat cazul.
      Concluziile mediatorului nu sunt obligatorii nici pentru director, nici pentru persoana în cauză.
      Cheltuielile de mediere sunt suportate de institut în cazul în care concluziile sunt infirmate de director; 50 % din cheltuieli sunt suportate de persoana în cauză în cazul în care acesta refuză să accepte concluziile.
      După epuizarea posibilităților primei căi de recurs (recursul administrativ intern), persoana în cauză are libertatea de a găsi o soluționare înaintea comisiei de recurs a institutului.
      Componența, modul de funcționare și procedurile specifice ale acestui organ sunt prezentate în anexa X.
      
                  (a)
               
               
                  Deciziile comisiei de recurs sunt obligatorii pentru ambele părți. Niciun recurs nu va fi posibil pentru acestea.
               
            
                  (b)
               
               
                  Comisia poate anula sau confirma deciziile contestate.
               
            
                  (c)
               
               
                  Cu aceeași ocazie, comisia poate ordona institutului să repare orice pagubă materială suferită de persoana în cauză începând cu ziua în care decizia anulată a început să producă efecte.
               
            
                  (d)
               
               
                  Aceasta poate de asemenea să decidă că institutul trebuie să ramburseze, în limitele care vor fi fixate de comisie, cheltuielile justificate efectuate de solicitant, precum și cheltuielile legate de transport și diurnă efectuate de martorii care au fost audiați. Respectivele cheltuieli sunt calculate pe baza articolului 18 și a anexei VII din prezentul statut.
               
            
         CAPITOLUL IX
      
      
         
            Sisteme de pensii
         
      
      Articolul 29
      Regulile și condițiile prevăzute în normele care reglementează sistemul de pensii al institutului, în conformitate cu normele care reglementează sistemul de pensii al organizațiilor coordonate, se aplică agenților contractuali. Noul sistem de pensii (NSP) al institutului se aplică agenților contractuali care și-au preluat funcțiile după 30 iunie 2005.
      
         CAPITOLUL X
      
      
         
            Detașarea agenților contractuali ai institutului
         
      
      Articolul 30
      Un agent contractual detașat este un agent contractual căruia, prin decizia directorului, i-a fost încredințat, în interesul serviciului, un post temporar în afara institutului.
      Detașarea în interesul serviciului este reglementată de următoarele norme:
      
                  (a)
               
               
                  decizia privind detașarea este luată de director în urma audierii agentului contractual în cauză;
               
            
                  (b)
               
               
                  durata detașării este fixată de director; detașările inițiale au o durată maximă de șase luni, care poate fi prelungită o singură dată, pentru o perioadă maximă de șase luni;
               
            
                  (c)
               
               
                  un agent contractual detașat are dreptul să primească o plată diferențiată în cazul în care remunerația totală corespunzătoare postului în care agentul contractual este detașat este mai mică decât cea corespunzătoare gradului și treptei pe care le deținea în cadrul institutului; în mod similar, agentul contractual are dreptul la rambursarea tuturor cheltuielilor suplimentare cauzate de detașare, în cazul în care sunt justificate corespunzător;
               
            
                  (d)
               
               
                  în cazul în care acordul privind detașarea prevede că institutul va continua să plătească remunerația agentului contractual pe toată durata detașării, dacă agentul contractual are dreptul la indemnizația de expatriere și primește și o diurnă din altă sursă pentru că este detașat, plata indemnizației de expatriere încetează;
               
            
                  (e)
               
               
                  un agent contractual detașat continuă să plătească contribuția la sistemul de pensii în baza salariului acordat pentru activitatea corespunzătoare gradului și treptei pe care le deținea în cadrul institutului;
               
            
                  (f)
               
               
                  un agent contractual detașat își menține postul, dreptul la avansare într-o treaptă superioară și eligibilitatea pentru promovare;
               
            
                  (g)
               
               
                  cu condiția ca contractul agentului contractual să mai fie în curs de executare, în momentul în care detașarea unui agent contractual încetează, acestuia i se reatribuie de îndată postul pe care l-a ocupat anterior.
               
            TITLUL III
      
         DISPOZIȚII APLICABILE AGENȚILOR TEMPORARI
      
      Articolul 31
      Dispoziții generale
      (1)   Agenții temporari sunt personal auxiliar recrutat în principiu pentru o perioadă limitată. Aceștia nu au statutul de personal internațional.
      (2)   Agenții temporari sunt angajați care ocupă în mod temporar posturi definite în tabelul institutului conținând posturile bugetare.
      (3)   Sub rezerva dispozițiilor prezentului titlu, directorul adoptă norme de punere în aplicare care să stabilească regimul aplicabil agenților temporari, în special:
      
                  (a)
               
               
                  condițiile de angajare și de încetare a contractului;
               
            
                  (b)
               
               
                  concediul; și
               
            
                  (c)
               
               
                  remunerația acestora.
               
            (4)   Dispozițiile titlului I și următoarele dispoziții ale titlului II sunt obligatorii pentru agenții temporari:
      
                  —
               
               
                  capitolul II: articolul 5 (Vârsta-limită pentru angajare) și articolul 6 (Examenele medicale);
               
            
                  —
               
               
                  capitolul III: articolul 8 alineatul (2), articolul 14 alineatul (3) litera (a) (Contribuțiile la prestațiile de asigurări sociale) și articolul 15 (Avansuri și rambursări din salariu);
               
            
                  —
               
               
                  capitolul IV: articolul 18 (Deplasările în scopuri profesionale);
               
            
                  —
               
               
                  capitolul V: articolul 19 (Programul de lucru), articolul 20 (Munca cu timp parțial) și articolul 21 (Sărbătorile legale);
               
            
                  —
               
               
                  capitolul VII: articolul 27 (Măsuri disciplinare);
               
            
                  —
               
               
                  capitolul VIII: articolul 28 (Recursurile și comisia de recursuri); și
               
            
                  —
               
               
                  orice reglementare subsidiară în temeiul dispozițiilor menționate.
               
            Articolul 32
      Contractele
      Agenții temporari sunt angajați pe o perioadă totală care nu depășește 24 de luni. Institutul și agentul temporar pot decide încetarea contractelor prin acordarea unui preaviz de cel puțin o lună.
      Articolul 33
      Remunerarea
      (1)   Remunerația agenților temporari se stabilește prin intermediul contractelor. Aceasta este formată din salariul lunar net, excluzând orice indemnizații suplimentare, oricare ar fi situația familială sau socială a persoanei în cauză.
      (2)   Din acest cuantum fix se deduc contribuțiile la asigurările sociale ale angajatului fie către o societate de asigurări private care asigură rambursarea integrală sau, în cazul în care angajatul este deja membru al unui sistem de asigurări de sănătate, către o societate de asigurări suplimentare.
      (3)   Deoarece agenții temporari nu beneficiază de sistemul de pensii, nu se efectuează nicio deducere în ceea ce privește un astfel de sistem.
      Articolul 34
      Dispoziții speciale
      Agenții temporari nu pot solicita rambursarea cheltuielilor de instalare sau de plecare pentru familiile lor.
      Agenții temporari au dreptul la două zile și jumătate de concediu pentru fiecare lună lucrată.
      TITLUL IV
      
         DISPOZIȚII APLICABILE EXPERȚILOR ȘI STAGIARILOR
      
      Articolul 35
      (1)   Experții și stagiarii au statut de personal extern. Aceștia fac obiectul dispozițiilor titlului I din prezentul statut, cu care aceștia se familiarizează cu ocazia numirii.
      (2)   Remunerația totală a experților și stagiarilor se stabilește de la începutul activităților acestora în cadrul institutului. Remunerația se plătește în tranșe succesive, definite de director, în conformitate cu rezultatele activității pentru care au fost angajați sau acceptați.
      (3)   Experții numiți au dreptul la rambursarea cheltuielilor de călătorie numai pentru ei înșiși, atunci când sosesc la institut și când îl părăsesc.
      TITLUL V
      
         REPREZENTAREA ANGAJAȚILOR
      
      Articolul 36
      (1)   Comitetul pentru personal reprezintă toți angajații din cadrul institutului, după cum se definește la articolul 1.
      (2)   Comitetul pentru personal are următoarele funcții:
      
                  (a)
               
               
                  apără interesele profesionale ale tuturor angajaților institutului;
               
            
                  (b)
               
               
                  avansează propuneri pentru sporirea bunăstării tuturor angajaților;
               
            
                  (c)
               
               
                  face sugestii privind activitățile sociale, culturale și sportive dedicate personalului;
               
            
                  (d)
               
               
                  reprezintă toți angajații în relația cu asociațiile de personal ale altor organizații internaționale.
               
            (3)   Termenii de referință pentru punerea în aplicare a acestui articol se stabilesc de director după consultarea angajaților.
      
         ANEXA I
         
            INDEMNIZAȚIA DE ȘOMAJ
         
         Referință:
         Articolul 7 din statut.
         Dreptul la indemnizația de șomaj.
         
                     (a)
                  
                  
                     O indemnizație de șomaj poate fi acordată agentului contractual al cărui contract încetează în unul din cazurile menționate la articolul 7 alineatul (3) litera (a) punctele (i)-(vi).
                     O astfel de indemnizație este diferită de indemnizația de încetare a funcției, care soluționează doar drepturile de pensie.
                  
               
                     (b)
                  
                  
                     Indemnizația de șomaj nu se acordă în oricare din următoarele cazuri:
                     
                                 (i)
                              
                              
                                 agentul contractual a obținut un alt post de același grad sau de grad superior în cadrul institutului;
                              
                           
                                 (ii)
                              
                              
                                 agentul contractual a obținut un nou contract într-o altă organizație internațională din aceeași țară;
                              
                           
                                 (iii)
                              
                              
                                 agentul contractual a obținut reintegrarea și remunerarea la locul său de muncă anterior în termen de 30 de zile de la încetarea contractului său dispusă de institut;
                              
                           
                                 (iv)
                              
                              
                                 contractul agentului contractual a încetat la cererea sa sau în cazul în care agentul contractual nu a acceptat o ofertă de prelungire a contractului;
                              
                           
                                 (v)
                              
                              
                                 contractul agentului contractual s-a încheiat deoarece a fost atinsă perioada maximă autorizată în temeiul prezentului statut; sau
                              
                           
                                 (vi)
                              
                              
                                 contractul agentului contractual a încetat ca urmare a unei proceduri disciplinare.
                              
                           
               Cuantumul indemnizației de șomaj este egal cu 100 % din remunerația lunară netă a agentului contractual pentru fiecare an de serviciu în cadrul institutului, până la maximum 20 de luni.
         Cuantumul indemnizației de șomaj nu corespunde unui număr de luni care depășește perioada pe care agentul contractual ar trebui să o aibă în serviciu înainte de a ajunge la vârsta-limită precizată la articolul 5 din prezentul statut.
      
      
         ANEXA II
         
            INDEMNIZAȚIA DE EXPATRIERE
         
         
                  
                     1.
                  
                  
                     În conformitate cu dispozițiile articolului 10 din statut, agenții contractuali pot primi o indemnizație lunară de expatriere. Cuantumul indemnizației se calculează după cum urmează:
                     (a)   în cazul agenților contractuali recrutați înainte de intrarea în vigoare a prezentului statut
                     
                                 (i)
                              
                              
                                 pentru agenții contractuali care au dreptul la alocația pentru locuință: 18 % din salariul de referință în timpul primilor zece ani de serviciu;
                              
                           
                                 (ii)
                              
                              
                                 pentru agenții contractuali care nu au dreptul la alocația pentru locuință: 14 % din salariul de referință în timpul primilor zece ani de serviciu;
                              
                           
                                 (iii)
                              
                              
                                 salariul de referință este salariul de bază net care se plătește agenților contractuali încadrați în treapta 1 a diferitelor grade. În cel de al unsprezecelea, doisprezecelea și treisprezecelea an, procentele de 14 % și 18 % se reduc cu câte un punct pe an, la 11 % și, respectiv, 15 % și rămân fixe ulterior.
                              
                           (b)   în cazul agenților contractuali recrutați după intrarea în vigoare a prezentului statut
                     (i)   rata indemnizației în timpul primilor trei ani de serviciu este de 10 % din salariul de bază. Indemnizația se calculează pe baza primei trepte a gradului de recrutare sau de promovare, fără a ține seama de vreo creștere a salariului de bază al agentului contractual prin urcarea pe scara incrementală, și se ajustează în aceleași proporții și la aceeași dată ca salariul de bază;
                     (ii)   începând cu anul șase și până în anul zece, rata indemnizației se reduce cu două puncte procentuale pe an, pentru a ajunge la zero în anul zece. În această perioadă, indemnizația se ajustează în aceleași proporții și la aceeași dată ca salariul de bază;
                     (iii)   în cazul în care un membru al personalului unei organizații coordonate sau al unei organizații asociate organizațiilor coordonate își începe activitatea în cadrul institutului sau în cazul în care un membru al personalului altei organizații internaționale ori în cazul în care un membru al administrației ori al forțelor armate ale țării de origine își începe activitatea în cadrul institutului fără a schimba țara, serviciul anterior din țara-gazdă va fi luat în considerare în cazul aplicării punctelor (i) și (ii);
                     (iv)   în cazul în care un agent contractual este transferat, fie în cadrul institutului, fie către o organizație coordonată sau o organizație asociată organizațiilor coordonate, către o nouă țară de desfășurare a activităților, în cazul în care membrul personalului îndeplinește criteriile de eligibilitate, rata indemnizației și perioada se restabilesc la nivelurile lor inițiale și apoi se reduc, astfel cum se descrie la punctele (i) și (ii).
                     (v)   Cupluri
                     În cazul în care soții sau partenerii înregistrați sunt ambii angajați în aceeași țară de aceeași organizație coordonată sau de o organizație asociată organizațiilor coordonate sau de două organizații coordonate sau organizatii asociate organizațiilor coordonate diferite și niciunul dintre ei nu își are reședința în țara respectivă, fiecare dintre ei are dreptul la o indemnizație de expatriere în cuantum de 10 % sau în cuantumurile de pe scara de reducere care corespund numărului de ani de serviciu al fiecărui soț.
                  
               
      
         ANEXA III
         
            COPIII ȘI ALTE PERSOANE AFLATE ÎN ÎNTREȚINERE
         
         1.   Copiii în întreținere
         
                     (a)
                  
                  
                     Un copil legitim sau un copil născut în afara căsătoriei și recunoscut în mod legal sau un copil adoptat al agentului contractual sau al soțului sau al partenerului înregistrat al acestuia, este considerat a fi în întreținerea unui agent contractual în cazul în care acesta din urmă întreține și sprijină în mod principal și continuu creșterea copilului. Un copil al unui agent contractual care este încredințat unui soț divorțat sau separat legal este considerat a fi în întreținerea agentului contractual dacă acesta din urmă are obligația de a plăti întreținere și chiar face acest lucru pentru respectivul copil, ca urmare a unei hotărâri de divorț sau de separare sau ca urmare a unui act autentic referitor la o astfel de hotărâre, în conformitate cu dreptul național relevant.
                  
               
                     (b)
                  
                  
                     Un copil cu handicap al agentului contractual sau al soțului sau al partenerului înregistrat al acestuia, indiferent de vârsta copilului, este considerat a fi în întreținerea agentului contractual dacă acesta din urmă întreține și sprijină în mod principal și continuu bunăstarea copilului respectiv.
                  
               
                     (c)
                  
                  
                     Se consideră că un copil nu este în întreținerea agentului contractual:
                     
                                 —
                              
                              
                                 atunci când a împlinit vârsta de 26 de ani;
                              
                           
                                 —
                              
                              
                                 atunci când, înainte de împlinirea vârstei de 26 de ani, copilul primește un salariu, venit sau onorarii proprii.
                              
                           
               2.   Alte persoane în întreținere
         O altă persoană decât copilul în întreținere, astfel cum este definit la punctul 1, poate fi considerată a fi în întreținerea agentului contractual în următoarele condiții cumulative:
         
                     —
                  
                  
                     persoana este un părinte sau altă rudă apropiată de sânge sau prin alianță;
                  
               
                     —
                  
                  
                     persoana locuiește în mod continuu cu agentul contractual sau cu soțul sau partenerul înregistrat al acestuia sau este internat în mod periodic într-o instituție care oferă îngrijire medicală specializată; și
                  
               
                     —
                  
                  
                     persoana în cauză nu dispune de resursele proprii necesare pentru a se întreține.
                  
               
      
         ANEXA IV
         
            PERSOANELE CU HANDICAP AFLATE ÎN ÎNTREȚINERE
         
         
                  
                     1.
                  
                  
                     Se consideră că o persoană aflată în întreținere are un handicap dacă s-a dovedit medical că persoana respectivă suferă de un handicap grav și permanent care necesită fie îngrijire sau supraveghere specială, fie formare sau educare specială.
                  
               
                  
                     2.
                  
                  
                     Decizia acordării indemnizației se ia de către director după consultarea unei comisii ad-hoc, pe care directorul o creează în acest scop și care include cel puțin un medic.
                     Decizia directorului specifică perioada pentru care se acordă indemnizația, sub rezerva unei revizuiri.
                  
               
                  
                     3.
                  
                  
                     Criteriul de acordare a drepturilor prevăzute prin prezentul statut este o deficiență gravă și continuă a activităților fizice sau mintale.
                     Persoanele aflate în întreținere pot fi astfel considerate ca având un handicap dacă suferă, de exemplu, de următoarele:
                     
                                 —
                              
                              
                                 o afecțiune gravă sau cronică a sistemului nervos central sau autonom, oricare ar fi cauza acesteia, precum boli ale creierului, miopatie și paralizie a sistemului autonom;
                              
                           
                                 —
                              
                              
                                 o afecțiune gravă a sistemului locomotor;
                              
                           
                                 —
                              
                              
                                 o afecțiune gravă a unuia sau a mai multor sisteme senzoriale;
                              
                           
                                 —
                              
                              
                                 o boală mintală cronică și invalidantă.
                              
                           Lista menționată la al doilea paragraf este orientativă și nu este considerată exhaustivă. Aceasta nu trebuie interpretată ca bază pentru evaluarea gradului de handicap sau invaliditate.
                  
               
                  
                     4.
                  
                  
                     Cuantumul indemnizației este egal cu cuantumul indemnizației pentru copilul în întreținere și se adaugă acestuia.
                  
               
                  
                     5.
                  
                  
                     Pentru agenții contractuali care pot prezenta documente justificative că propriul copil cu handicap are nevoie de măsuri educaționale imperative ad-hoc, indemnizația poate fi sporită până la un cuantum maxim egal cu dublul indemnizației pentru un copil aflat în întreținere, urmând a fi plătită lunar.
                     În astfel de cazuri, dreptul la indemnizația sporită ia naștere în prima zi a lunii în care încep măsurile educaționale imperative ad-hoc și încetează la sfârșitul lunii în care măsurile în cauză se termină sau la sfârșitul lunii în care copilul împlinește vârsta de 26 de ani, luându-se în considerare data care survine mai întâi.
                  
               
      
         ANEXA V
         
            INDEMNIZAȚIA PENTRU CHIRIE
         
         
                  
                     1.
                  
                  
                     Cuantumul indemnizației pentru chirie este o cotă-parte a diferenței dintre suma reală a chiriei plătite, excluzând toate taxele menționate la articolul 11 alineatul (5) litera (a) din statut, și o sumă calculată după cum urmează:
                     
                                 (a)
                              
                              
                                 15 % din salariul de bază net pentru membrii personalului de grad C și B, inclusiv până la B.4;
                              
                           
                                 (b)
                              
                              
                                 20 % din salariul de bază net pentru membrii personalului de grad B.5 și B.6;
                              
                           
                                 (c)
                              
                              
                                 22 % din salariul de bază net pentru membrii personalului de grad A.1.
                              
                           
               
                  
                     2.
                  
                  
                     Valoarea cotei-parte menționate la alineatul (1) este de:
                     
                                 (a)
                              
                              
                                 50 % pentru membrii celibatari ai personalului și membrii căsătoriți ai personalului fără persoane în întreținere;
                              
                           
                                 (b)
                              
                              
                                 55 % pentru membrii personalului cu o persoană în întreținere;
                              
                           
                                 (c)
                              
                              
                                 60 % pentru membrii personalului cu două sau mai multe persoane în întreținere.
                              
                           
               
                  
                     3.
                  
                  
                     Cuantumul indemnizației pentru chirie nu depășește:
                     
                                 (a)
                              
                              
                                 10 % din salariul de bază net al membrului respectiv al personalului în cazul gradelor C-B.4 inclusiv;
                              
                           
                                 (b)
                              
                              
                                 15 % din salariul de bază net în cazul gradelor B.5 și B.6, precum și A.1.
                              
                           
               
      
         ANEXA VI
         
            CHELTUIELILE DE CĂLĂTORIE ȘI DE MUTARE
         
         
            Secțiunea I
         
         
            
               Cheltuielile de călătorie ale agenților contractuali și ale familiilor acestora între locul de reședință și locul de muncă.
            
         
         
                  
                     1.
                  
                  
                     Agenții contractuali al căror loc de reședință este situat la o distanță mai mare de 100 km de locul de muncă au dreptul, sub rezerva dispozițiilor articolului 16 din statut, la rambursarea cheltuielilor de călătorie efective:
                     
                                 (a)
                              
                              
                                 în momentul preluării funcției, pentru călătoria de la locul de reședință la locul de muncă;
                              
                           
                                 (b)
                              
                              
                                 în momentul transferului de la locul de muncă unde au fost recrutați către un alt loc de muncă, situat la o distanță mai mare de 100 km;
                              
                           
                                 (c)
                              
                              
                                 în momentul încetării funcțiilor:
                                 
                                             —
                                          
                                          
                                             fie pentru călătoria de la locul de muncă la locul de reședință declarat în momentul în care au fost recrutați;
                                          
                                       
                                             —
                                          
                                          
                                             fie pentru călătoria de la locul de muncă la un alt loc de reședință decât cel menționat la prima liniuță, cu condiția ca respectivul loc să se afle în interiorul Spațiului Economic European, sau, dacă se află în afara lui, cu condiția ca cheltuielile care trebuie rambursate să nu fie mai mari.
                                          
                                       
                           
               
                  
                     2.
                  
                  
                     Se refuză rambursarea totală sau parțială a cheltuielilor de călătorie menționate la punctul 1 în următoarele cazuri:
                     
                                 (a)
                              
                              
                                 atunci când nu a fost stabilit niciun drept în acest sens în momentul preluării funcției de către agentul contractual;
                              
                           
                                 (b)
                              
                              
                                 dacă cheltuielile în cauză au fost acoperite parțial sau total de un guvern sau de alt organism;
                              
                           
                                 (c)
                              
                              
                                 la încetarea funcțiilor unui agent contractual, dacă călătoria nu are loc în termen de trei luni de la data încetării activității agentului contractual sau dacă cererea de rambursare nu a fost primită de administrație în termen de 30 de zile de la efectuarea călătoriei;
                              
                           
                                 (d)
                              
                              
                                 atunci când încetează activitatea agentului contractual, dacă persoana în cauză a demisionat înainte de împlinirea a 12 luni de serviciu în cadrul institutului.
                              
                           
               
                  
                     3.
                  
                  
                     Agenții contractuali care îndeplinesc condițiile enumerate la punctele 1 și 2 și care primesc alocație pentru locuință au de asemenea dreptul la:
                     
                                 (a)
                              
                              
                                 rambursarea cheltuielilor de călătorie suportate efectiv de soțul sau partenerul înregistrat al acestora și de către copiii aflați în întreținere atunci când aceștia însoțesc agentul contractual la locul său de muncă;
                              
                           
                                 (b)
                              
                              
                                 rambursarea cheltuielilor de călătorie suportate efectiv de soțul sau partenerul înregistrat al acestora și de către copiii aflați în întreținere atunci când aceștia se deplasează de la un loc de muncă la un altul situat la o distanță mai mare de 100 km, în cazul în care durata transferului nu este precizată, dar depășește două luni;
                              
                           
                                 (c)
                              
                              
                                 rambursarea cheltuielilor de călătorie suportate efectiv de soțul sau partenerul înregistrat al acestora și de către copiii aflați în întreținere atunci când agenții contractuali își încetează activitatea, cu excepția faptului că rambursarea poate fi refuzată dacă agentul contractual demisionează înainte de împlinirea a 12 luni de serviciu în cadrul institutului.
                              
                           
               
                  
                     4.
                  
                  
                     Se consideră că soții, partenerii înregistrați și copiii aflați în întreținere sau persoanele aflate în întreținere, astfel cum sunt definite în anexele III și IV, au același grad ca și membrul personalului în cauză.
                  
               
            Secțiunea II
         
         
            
               Cheltuielile de mutare
            
         
         
                  
                     1.
                  
                  
                     Agenții contractuali al căror loc de reședință este situat la o distanță mai mare de 100 km de locul de muncă au dreptul la rambursarea cheltuielilor efectuate efectiv în vederea mutării efectelor personale cu următoarele ocazii:
                     
                                 (a)
                              
                              
                                 în momentul preluării funcției;
                              
                           
                                 (b)
                              
                              
                                 în momentul transferului pe durată nedeterminată care depășește două luni de la un loc de muncă la altul, situat la o distanță mai mare de 100 km;
                              
                           
                                 (c)
                              
                              
                                 în momentul încetării activității în cadrul institutului, sub rezerva faptului că rambursarea poate fi refuzată dacă agentul contractual demisionează înainte de împlinirea a 12 luni de serviciu în cadrul institutului.
                              
                           
               
                  
                     2.
                  
                  
                     Rambursarea include cheltuielile efectuate în scopul mutării efectelor personale, inclusiv cheltuielile de împachetare și de asigurare împotriva riscurilor simple, cum ar fi deteriorare, furt sau incendiu.
                     Pentru a beneficia de rambursarea cheltuielilor în temeiul dispozițiilor din prezenta secțiune, agenții contractuali trebuie să supună aprobării prealabile a șefului administrației cel puțin două devize. Devizele trebuie să se refere la aceeași greutate sau volum, transportată pe aceeași distanță.
                     Șeful administrației și al personalului poate solicita, dacă consideră că devizele sunt nejustificat de mari, devize de la alte societăți care prestează servicii de mutare.
                     Rambursarea se face pe baza devizului cu valoarea cea mai mică.
                  
               
                  
                     3.
                  
                  
                     Agenții contractuali pot beneficia de rambursare în temeiul prezentei secțiuni doar dacă cheltuielile în cauză nu sunt rambursabile de către un guvern sau altă autoritate.
                  
               
      
         ANEXA VII
         
            CHELTUIELILE ÎN DELEGAȚII OFICIALE
         
         Agenții contractuali care călătoresc în scopuri profesionale solicitate de institut au dreptul la rambursarea tuturor cheltuielilor de călătorie și la o diurnă atunci când nu se află la locul de muncă în conformitate cu dispozițiile articolului 18 din statut.
         
            Secțiunea I
         
         
            
               Mijloacele de transport
            
         
         1.   Deplasările agenților contractuali în scopuri profesionale se efectuează prin cele mai economice mijloace disponibile, sub rezerva derogărilor prevăzute în prezenta secțiune.
         2.   Deplasările aeriene și pe cale ferată sunt considerate mijloacele normale de transport. Cu toate acestea, directorul poate autoriza agenții contractuali în delegație oficială să folosească un autoturism personal sau oficial.
         Cu excepția cazurilor autorizate de director, toate călătoriile cu avionul se efectuează la clasa economică sau la o clasă echivalentă.
         Gradele A au dreptul să călătorească la clasa I pe calea ferată, iargradele B și C au dreptul să călătorească la clasa a II-a pe calea ferată.
         3.   Agenților contractuali li se pot autoriza călătoriile cu autoturismul personal în interesul institutului. În astfel de cazuri, aceștia au dreptul la o indemnizație pe kilometru calculată pe baza celui mai scurt itinerar normal. Indemnizația se calculează pe baza tarifului aplicat în țara în care se află locul de muncă al agentului contractual, indiferent de țara sau țările în care are loc călătoria.
         Suma totală plătită pentru o deplasare pe șosea nu poate depăși cuantumul pe care institutul ar fi trebuit să îl achite altfel.
         Directorul poate decide să extindă aplicarea prezentei secțiuni pentru a-i include și pe agenții temporari.
         
            Secțiunea II
         
         
            
               Diurna pentru agenții contractuali aflați în delegație oficială
            
         
         1.   Agenții contractuali aflați în delegație oficială a institutului au dreptul la o diurnă la tarifele aprobate în fiecare an de consiliul de administrație, pe baza unei propuneri a comitetului coordonat pentru remunerații.
         2.   Diurna se calculează după cum urmează:
         
                     (a)
                  
                  
                     dacă delegația presupune cazare la hotel, agentului contractual în cauză i se plătește diurna integrală la prezentarea facturii corespunzătoare.
                  
               
                     (b)
                  
                  
                     dacă delegația nu presupune cazare la hotel, nu se acordă nicio diurnă pentru perioade mai scurte de 4 ore și în cazul în care perioada delegației este între 4 și 8 ore, agenții contractuali au dreptul la 25 % din diurnă. În cazul unei perioade mai lungi de 8 ore, dar mai scurte de 24, agentul contractual are dreptul la 50 % din diurnă. Perioadele parțiale mai mici sau mai mari de orice perioadă completă de 24 de ore sunt tratate în același mod.
                  
               
                     (c)
                  
                  
                     deplasările oficiale realizate la locul de muncă sau între locurile de muncă nu dau dreptul la plata unei diurne. În aceste cazuri, cheltuielile de transport, cum ar fi taxe de parcare și transport public, se rambursează la primirea dovezii plății.
                  
               
                     (d)
                  
                  
                     o perioadă ipotetică se adaugă timpului efectiv de deplasare în scopul calculării diurnei, astfel încât să fie luat în considerare timpul de călătorie până la principala gară sau principalul aeroport.
                  
               3.   Diurna redusă
         Diurna se reduce:
         
                     (a)
                  
                  
                     în cazul în care deplasarea include mese sau cazare peste noapte: cu 15 % pentru fiecare masă principală și cu 50 % pentru cazarea peste noapte prevăzute în bilet;
                  
               
                     (b)
                  
                  
                     cu trei zecimi, în cazul în care un membru al personalului călătorește cu bacul pe timp de noapte, în cușete sau vagoane de dormit, pe calea ferată sau cu transportul aerian, pe durata acoperită de călătorie;
                  
               
                     (c)
                  
                  
                     cu trei pătrimi, atunci când cazarea este oferită de un organism extern.
                  
               4.   Suplimente la diurnă
         Se consideră că diurna acoperă toate cheltuielile pe care urmează să le efectueze agentul contractual care se află în delegație oficială, cu excepția cheltuielilor menționate mai jos, care pot face obiectul unor rambursări suplimentare:
         
                     (a)
                  
                  
                     taxele de obținere a vizelor și alte taxe similare rezultate în mod direct din călătoria în delegație oficială;
                  
               
                     (b)
                  
                  
                     taxele pentru excesul de bagaje autorizat în mod expres de director;
                  
               
                     (c)
                  
                  
                     cheltuielile de comunicare justificate corespunzător, cum ar fi cheltuielile cu internetul, poșta și telefoanele, efectuate în scopuri oficiale;
                  
               
                     (d)
                  
                  
                     cheltuielile de protocol efectuate de membri ai personalului;
                  
               
                     (e)
                  
                  
                     cheltuielile cu taxiul, cu condiția ca directorul să le fi autorizat în prealabil și cu condiția prezentării documentelor justificative.
                  
               Directorul adoptă normele de punere în aplicare a acestor dispoziții.
      
      
         ANEXA VIII
         
            CONCEDIUL DE BOALĂ, CONCEDIUL DE MATERNITATE, CONCEDIUL DE PATERNITATE, CONCEDIUL PENTRU CREȘTEREA COPILULUI ȘI ALTE TIPURI DE CONCEDIU SPECIAL
         
         1.   Absența din motive medicale și concediul de boală
         (a)   Agenții contractuali absenți din cauza unei boli sau a unui accident mai mult de trei zile consecutive trebuie să prezinte un certificat medical în termen de trei zile de la încetarea activității.
         (b)   Absențele provocate de boală sau accident care nu durează mai mult de trei zile și pentru care nu a fost emis niciun certificat medical pot avea ca rezultat, dacă depășesc nouă zile lucrătoare într-un an calendaristic, reducerea corespunzătoare a concediului anual al agentului contractual în cauză sau reducerea corespunzătoare a remunerației acestuia dacă agentul contractual și-a utilizat deja întregul concediu anual.
         (c)   Agenții contractuali absenți din cauza unei boli sau a unui accident au dreptul, în momentul prezentării unui certificat medical, la concediu de boală, beneficiind de integralitatea salariului și a indemnizațiilor, pe o perioadă maximă de treisprezece săptămâni consecutive.
         (d)   Unui agent contractual i se poate solicita să se supună unui examen medical în conformitate cu articolul 6 alineatul (4) din statut în cazul unei absențe neîntrerupte care depășește treisprezece săptămâni consecutive, cauzate de boală sau accident, sau în cazul recurenței frecvente a unor perioade scurte de boală.
         (e)   În orice moment în cursul unui concediu de boală, institutul poate solicita agentului contractual respectiv să se supună unui control medical efectuat de un centru medical independent.
         2.   Bolile infecțioase, vaccinurile și accidentele
         (a)   Orice agent contractual care contactează o boală infecțioasă nu se prezintă la serviciu și semnalează de îndată situația șefului administrației și al personalului. Dacă o boală infecțioasă este declarată în rândul membrilor familiei sau al prietenilor apropiați ai unui agent contractual, acesta din urmă informează de îndată, în acest sens, șeful administrației și al personalului și se conformează precauțiilor sanitare pe care acesta din urmă ar putea să le prescrie. Toți agenții contractuali care au fost în contact cu o persoană care a contractat o boală infecțioasă și care, în consecință, sunt obligați să absenteze de la exercitarea atribuțiilor au dreptul la integralitatea remunerației; o astfel de absență nu se scade nici din concediul de boală, nici din concediul anual.
         (b)   Agenții contractuali se supun oricărui vaccin sau oricărei inoculări preventive care ar putea fi considerate necesare.
         (c)   Toate accidentele agenților contractuali, survenite fie la locul de muncă, fie în afara institutului, oricât de nesemnificative ar putea părea în acel moment, sunt semnalate de îndată de către agentul contractual șefului administrației și al personalului, împreună cu numele și adresele eventualilor martori.
         3.   Concediul special, concediul pentru căsătorie, concediul de maternitate, concediul de paternitate și concediul pentru creșterea copilului
         (a)   Din motive personale excepționale sau urgente, directorul poate acorda un concediu special beneficiind de salarizare integrală sau parțială, care să nu depășească zece zile lucrătoare pe an, sau un concediu fără plată.
         (b)   Se acordă concediu special de cinci zile cu salarizare integrală cu ocazia căsătoriei unui agent contractual.
         (c)   Agenților contractuali li se acordă un concediu special de cinci zile cu salarizare integrală în cazul decesului soțului sau al unui descendent direct sau al unui ascendent direct.
         (d)   Se acordă agenților contractuali concediu de maternitate cu salarizare integrală, care nu se deduce din concediul de boală sau cel anual, în momentul prezentării unui certificat medical adecvat. Concediul de maternitate este de șaisprezece săptămâni.
         Concediul începe cel mai devreme cu șase săptămâni înainte de data probabilă a nașterii menționată în certificat și se încheie cel mai devreme la 10 săptămâni și cel târziu la 16 săptămâni după data nașterii.
         În cazul unei nașteri multiple sau premature sau în cazul nașterii unui copil cu handicap, durata concediului este de 20 de săptămâni. În sensul prezentei dispoziții, nașterea prematură este nașterea care are loc înainte de sfârșitul celei de a 34-a săptămâni de sarcină.
         (e)   Se acordă concediu de maternitate cu salarizare integrală, care nu se deduce din concediul de boală sau cel anual, agenților contractuali de sex feminin care adoptă în mod legal un copil cu vârsta sub 18 ani.
         Concediul de maternitate este de șaisprezece săptămâni și începe de la data sosirii copilului în noua sa casă.
         În cazul adopțiilor multiple sau al adoptării unui copil cu handicap, durata concediului de maternitate este de douăzeci de săptămâni.
         (f)   Concediul de paternitate
         Se acordă concediu de paternitate de 10 zile lucrătoare cu beneficii financiare integrale agenților contractuali de sex masculin la nașterea sau adoptarea unui copil care este recunoscut ca persoană în întreținere, conform definițiilor de la articolul 11 alineatul (2) din statut și care, în cazul adopției, are vârsta sub 18 ani. Acesta este extins la 12 zile lucrătoare în cazul unei nașteri multiple sau la nașterea unui copil cu handicap.
         Concediul începe la data nașterii copilului sau la sosirea copilului în noua sa casă, dar poate fi amânat în cazul în care copilul este spitalizat.
         (g)   Concediul pentru creșterea copilului și concediul din motive familiale
         Pentru fiecare copil, un agent contractual are dreptul la maximum două luni de concediu pentru creșterea copilului, fără a beneficia de salariul de bază, care trebuie luat în primele 12 luni după nașterea sau adopția copilului. Durata minimă a fiecărei perioade de concediu este de o lună.
         Pe perioada concediului pentru creșterea copilului, agentul contractual își menține afilierea la sistemul de securitate socială. Acesta continuă să cumuleze drepturi de pensie și își păstrează dreptul la alocația pentru copii și alte persoane aflate în întreținere, precum și la alocația școlară. Agentul contractual își menține postul și are în continuare dreptul la avansare într-o treaptă superioară sau la promovare în grad.
         Pe durata concediului pentru creșterea copilului, agentul contractual are dreptul la o indemnizație de 800 EUR pe lună, dar nu poate presta nicio altă activitate remunerată.
         Contribuția la sistemul de securitate socială este suportată în întregime de institut.
         (h)   Agenții contractuali reîncorporați în armată pentru o perioadă de instrucție militară au dreptul la un concediu special plătit de maximum două săptămâni pe an sau de patru săptămâni la doi ani.
         Perioadele de reîncorporare care depășesc aceste limite se deduc din concediul anual al agentului contractual.
         În cazul în care un agent contractual primește o despăgubire financiară din partea autorității naționale care l-a reîncorporat, cuantumul unei astfel de despăgubiri se scade din salariul agentului contractual.
      
      
         ANEXA IX
         
            NORMELE PRIVIND ANCHETELE ADMINISTRATIVE ȘI PROCEDURA ȘI MĂSURILE DISCIPLINARE
         
         
            Secțiunea 1
         
         
            
               Dispoziții generale
            
         
         Articolul 1
         (1)   În cazul în care, în cadrul unei anchete interne, se constată posibilitatea ca un agent contractual in funcție sau un fost agent contractual să nu-și fi îndeplinit obligațiile care îi revin în temeiul statutului, persoana respectivă este imediat informată cu privire la aceasta, cu condiția ca acest lucru să nu prejudicieze buna desfășurare a anchetei. În orice caz, la încheierea anchetei, nu se pot formula concluzii care fac referire la numele unui agent contractual fără ca agentul contractual implicat să aibă ocazia de a își prezenta observațiile cu privire la faptele care privesc persoana respectivă. În concluzii se menționează observațiile respective.
         (2)   În cazurile care impun, în scopul anchetei, menținerea caracterului secret absolut și care implică recurgerea la proceduri de anchetă care țin de competența unei autorități judiciare naționale, îndeplinirea obligației de a invita agentul contractual să își exprime punctul de vedere poate fi amânată de comun acord cu directorul. În astfel de situații, nu se poate iniția nicio procedură disciplinară înainte ca agentul contractual să aibă ocazia de a-și prezenta punctul de vedere.
         (3)   În cazul în care, în urma unei anchete interne, nu se aduce nicio învinuire agentului contractual la adresa căruia s-au formulat acuzații, ancheta se închide fără a se lua nicio măsură, prin decizia directorului, care îl informează în scris pe agentul contractual în legătură cu aceasta. Agentul contractual poate solicita ca această decizie să fie anexată la dosarul său personal.
         (4)   Directorul aduce la cunoștința persoanei în cauză încheierea anchetei și comunică persoanei respective, de asemenea, concluziile raportului de anchetă.
         Articolul 2
         (1)   Pe baza raportului de anchetă, după ce a comunicat agentului contractual vizat toate probele aflate la dosar și după audierea agentului contractual vizat, directorul:
         
                     (a)
                  
                  
                     poate decide că nu poate fi formulată nicio acuzație la adresa agentului contractual respectiv, caz în care membrul personalului este informat în scris despre aceasta;
                  
               
                     (b)
                  
                  
                     poate decide, chiar în cazul neîndeplinirii sau al neîndeplinirii presupuse de către agentul contractual a obligațiilor care îi revin în temeiul statutului, să nu impună nicio sancțiune disciplinară și, după caz, poate adresa agentului contractual un avertisment verbal; sau
                  
               
                     (c)
                  
                  
                     în cazul neîndeplinirii obligațiilor în sensul articolului 27 din statut:
                     
                                 (i)
                              
                              
                                 poate decide inițierea procedurii disciplinare stabilite în secțiunea 4 din prezenta anexă; sau
                              
                           
                                 (ii)
                              
                              
                                 poate decide inițierea procedurii disciplinare în fața comisiei de disciplină.
                              
                           
               Articolul 3
         Agentul contractual care, din considerente obiective, nu poate fi audiat în conformitate cu dispozițiile prezentei anexe poate fi invitat să își exprime opiniile în scris sau poate fi reprezentat de o persoană pe care o desemnează.
         
            Secțiunea 2
         
         
            
               Comisia de disciplină
            
         
         Articolul 4
         (1)   Se instituie o comisie de disciplină, ai cărei membri pot fi aleși din rândul personalului institutului sau dintr-o instituție a Uniunii Europene.
         (2)   Comisia de disciplină este alcătuită dintr-un președinte și doi membri, care pot fi înlocuiți de supleanți.
         Articolul 5
         (1)   Directorul și comitetul pentru personal prevăzut la articolul 36 din statut numesc fiecare, simultan, un membru și un supleant. Dacă, din orice motiv, nu au fost numiți de către comitetul pentru personal niciun membru și niciun supleant, directorul poate numi membri provizorii pentru a-i înlocui pe aceștia până în momentul numirii.
         (2)   Președintele este președintele comisiei institutului. Supleantul președintelui este numit de director.
         (3)   Președintele, membrii și supleanții sunt numiți pe o perioadă de trei ani. Cu toate acestea, institutul poate stabili un mandat mai redus pentru membri și supleanți, însă nu mai scurt de un an.
         (4)   Agentul contractual vizat are dreptul de a recuza un membru al comisiei de disciplină în termen de cinci zile de la constituirea comisiei. La rândul său, directorul are, de asemenea, dreptul de a recuza un membru al comisiei. În perioada menționată anterior, membrii comisiei de disciplină pot solicita să fie scutiți de exercitarea atribuțiilor din considerente legitime și se retrag din comisia de disciplină în cazul în care există un conflict de interese.
         Articolul 6
         (1)   În exercitarea atribuțiilor lor, președintele și membrii comisiei de disciplină beneficiază de independență totală.
         (2)   Deliberările și lucrările comisiei de disciplină nu se dezvăluie.
         
            Secțiunea 3
         
         
            
               Sancțiuni disciplinare
            
         
         Articolul 7
         (1)   Directorul poate impune una dintre următoarele sancțiuni disciplinare:
         
                     (a)
                  
                  
                     avertisment scris;
                  
               
                     (b)
                  
                  
                     mustrare;
                  
               
                     (c)
                  
                  
                     suspendarea avansării într-o treaptă superioară pe o perioadă cuprinsă între o lună și 23 de luni;
                  
               
                     (d)
                  
                  
                     retrogradare în treaptă;
                  
               
                     (e)
                  
                  
                     îndepărtarea din post, care presupune încetarea contractului, eventual însoțită de suprimarea totală sau parțială a indemnizației de șomaj.
                  
               (2)   În cazul în care agentul contractual beneficiază de o pensie pentru limită de vârstă sau de o prestație de invaliditate, directorul poate decide reținerea, pentru o perioadă determinată, a unui cuantum din pensie sau din prestația sa de invaliditate; efectele acestei măsuri nu se aplică și persoanelor aflate în întreținerea agentului contractual. Cu toate acestea, venitul agentului contractual nu poate fi mai mic decât valoarea minimului de subzistență corespunzător salariului de bază al unui agent contractual încadrat la gradul C 1/1, cumulat, după caz, cu alocațiile familiale.
         (3)   Un singur caz de abatere disciplinară nu atrage mai multe sancțiuni disciplinare.
         Articolul 8
         Severitatea sancțiunilor disciplinare aplicate este proporțională cu gravitatea abaterii. Pentru a stabili gradul de gravitate al abaterii și pentru a decide ce sancțiune disciplinară se impune, se iau în considerare, în special:
         
                     (a)
                  
                  
                     natura abaterii și circumstanțele în care a fost săvârșită;
                  
               
                     (b)
                  
                  
                     importanța prejudiciului adus integrității, reputației sau intereselor institutului;
                  
               
                     (c)
                  
                  
                     măsura în care abaterea a fost comisă cu intenție sau din neglijență;
                  
               
                     (d)
                  
                  
                     motivele care l-au determinat pe agentul contractual să săvârșească abaterea;
                  
               
                     (e)
                  
                  
                     gradul și vechimea în muncă a agentului contractual;
                  
               
                     (f)
                  
                  
                     gradul de răspundere personală a agentului contractual;
                  
               
                     (g)
                  
                  
                     nivelul atribuțiilor și al responsabilităților agentului contractual;
                  
               
                     (h)
                  
                  
                     dacă abaterea implică acțiuni sau comportamente repetate;
                  
               
                     (i)
                  
                  
                     conduita agentului contractual pe parcursul întregii sale cariere.
                  
               
            Secțiunea 4
         
         
            
               Procedura disciplinară fără consultarea comisiei de disciplină
            
         
         Articolul 9
         Directorul poate emite un avertisment scris sau o mustrare fără a consulta comisia de disciplină. Într-un astfel de caz, agentul contractual în cauză este audiat înainte ca directorul să impună astfel de acțiuni.
         
            Secțiunea 5
         
         
            
               Procedura disciplinară în fața comisiei de disciplină
            
         
         Articolul 10
         (1)   Directorul prezintă comisiei de disciplină un raport în care prezintă în mod clar faptele care fac obiectul acuzațiilor și, după caz, circumstanțele în care acestea au fost săvârșite, inclusiv toate circumstanțele agravante sau atenuante.
         (2)   Raportul se comunică agentului contractual în cauză și președintelui comisiei de disciplină, care aduce raportul în atenția membrilor Comisiei de disciplină.
         Articolul 11
         (1)   La primirea raportului, agentul contractual în cauză are dreptul să obțină dosarul personal complet și să facă copii după toate documentele pertinente pentru procedură, inclusiv cele care îl disculpă.
         (2)   Agentul contractual în cauză dispune de cel puțin 15 zile de la data primirii raportului de inițiere a procedurii disciplinare pentru a-și pregăti apărarea.
         (3)   Agentul contractual poate fi asistat de o persoană aleasă de acesta.
         Articolul 12
         În cazul în care, în prezența președintelui comisiei de disciplină, agentul contractual în cauză recunoaște săvârșirea abaterii și acceptă fără rezerve raportul menționat la articolul 10 din prezenta anexă, directorul poate retrage cazul de la comisia de disciplină în temeiul principiului proporționalității dintre natura abaterii și sancțiunea disciplinară propusă. Atunci când cazul este retras de la comisia de disciplină, președintele emite un aviz cu privire la sancțiunea disciplinară propusă. În conformitate cu această procedură, directorul poate impune, prin derogare de la articolul 9 din prezenta anexă, una dintre sancțiunile disciplinare prevăzute la articolul 7 alineatul (1) literele (a)-(d) din prezenta anexă.
         Agentul contractual în cauză este informat în prealabil de consecințele posibile atrase de recunoașterea săvârșirii abaterii.
         Articolul 13
         Înainte de prima ședință a comisiei de disciplină, președintele poate conferi unuia dintre membrii comisiei sarcina de a pregăti un raport general asupra cazului și îi informează în legătură cu aceasta și pe ceilalți membri ai comisiei de disciplină.
         Articolul 14
         (1)   Agentul contractual în cauză este audiat de comisia de disciplină. La audiere, acesta își poate exprima observațiile în scris sau verbal, personal sau prin reprezentant. Agentul contractual poate cita martori.
         (2)   Institutul este reprezentat în fața comisiei de disciplină de un agent contractual împuternicit de director în acest sens.
         Articolul 15
         În urma consultării documentelor depuse și a analizării eventualelor declarații verbale sau scrise, comisia de disciplină adoptă prin vot majoritar un aviz motivat asupra veridicității faptelor imputate și, după caz, asupra sancțiunilor disciplinare care sunt atrase de săvârșirea respectivelor fapte. Avizul este semnat de toți membrii comisiei. Comisia de disciplină transmite avizul directorului și agentului contractual în cauză în termen de două luni de la data primirii raportului directorului, cu condiția ca termenul menționat anterior să fie adaptat gradului de complexitate al cazului.
         Articolul 16
         (1)   După audierea agentului contractual, directorul adoptă o decizie în conformitate cu articolele 8 și 9 din prezenta anexă în termen de două luni de la data primirii avizului comisiei de disciplină. Decizia trebuie să fie motivată.
         (2)   În cazul în care directorul decide să claseze cazul fără a impune sancțiuni disciplinare, acesta îl informează de îndată, în scris, pe agentul contractual în cauză în legătură cu aceasta. Agentul contractual poate solicita ca această decizie să fie anexată la dosarul său personal.
         Articolul 17
         (1)   Cheltuielile efectuate în cadrul procedurii disciplinare de către un agent contractual, în special onorariul plătit persoanei pe care agentului contractual a ales-o pentru a-l asista sau pentru a-i asigura apărarea, sunt suportate de agentul contractual în cazul în care, în urma procedurii disciplinare, se impune una dintre sancțiunile disciplinare prevăzute la articolul 7 din prezenta anexă.
         (2)   Cu toate acestea, în cazuri excepționale, atunci când cheltuielile ar fi inechitabile pentru agentul contractual în cauză, directorul poate dispune contrar dispozițiilor anterioare.
         
            Secțiunea 6
         
         
            
               Suspendarea
            
         
         Articolul 18
         (1)   În cazul în care directorul acuză un agent contractual de o abatere gravă, fie că este vorba de neîndeplinirea obligațiilor profesionale, fie de încălcarea legii, directorul îl poate suspenda imediat pe o perioadă determinată sau nedeterminată.
         (2)   Directorul adoptă decizia menționată anterior după audierea agentului contractual în cauză, cu excepția situațiilor excepționale.
         Articolul 19
         (1)   În decizia de suspendare a agentului contractual se menționează dacă agentul contractual continuă să primească remunerația integrală pe perioada suspendării sau cât anume i se reține din remunerație. Cuantumul plătit agentului contractual respectiv nu poate fi în niciun caz mai mic decât valoarea minimului de subzistență corespunzătoare salariului de bază al unui agent contractual încadrat la gradul C 1/1, cumulat, după caz, cu alocațiile familiale.
         (2)   Situația unui agent contractual suspendat trebuie reglementată definitiv în termen de șase luni de la data intrării în vigoare a deciziei de suspendare. În cazul în care, până la expirarea termenului de șase luni, nu se adoptă nicio decizie, agentul contractual în cauză redobândește dreptul la remunerație integrală, sub rezerva alineatului (3).
         (3)   Reținerea din remunerație poate fi menținută parțial ulterior perioadei de șase luni prevăzute la alineatul (2) în cazul în care agentul contractual în cauză este urmărit penal pentru aceleași fapte și este arestat ca urmare a urmăririi penale respective. În astfel de cazuri, agentul contractual nu primește din nou remunerația integrală decât după ce instanța competentă a dispus punerea în libertate a agentului contractual.
         (4)   Sumele reținute în temeiul alineatului (1) se restituite agentului contractual în cazul în care decizia definitivă nu impune nicio sancțiune disciplinară sau impune o sancțiune sub forma unui avertisment scris, a unei mustrări sau a unei amânări a avansării într-o treaptă superioară. În cazul din urmă, restituirea se efectuează cu aplicarea unei dobânzi compuse la rata de 3,5 % pe an.
         
            Secțiunea 7
         
         
            
               Urmărirea penală în paralel
            
         
         Articolul 20
         În cazul în care agentul contractual se află sub urmărire penală pentru aceleași fapte, decizia finală privind sancțiuni disciplinare se adoptă numai după ce hotărârea pronunțată de instanța competentă a devenit definitivă.
         
            Secțiunea 8
         
         
            
               Dispoziții finale
            
         
         Articolul 21
         Agentul contractual sancționat printr-o altă sancțiune disciplinară decât eliberarea din funcție poate solicita, în termen de trei ani, în cazul unui avertisment scris sau al unei mustrări, sau în termen de șase ani, în cazul altor sancțiuni disciplinare, ștergerea din dosarul său personal a oricărei referiri la sancțiunea aplicată. Directorul decide dacă se poate da curs solicitării respective.
         Articolul 22
         În cazul descoperirii unor noi fapte în sprijinul cărora există elemente de probă pertinente, procedura disciplinară poate fi redeschisă la inițiativa directorului sau la cererea agentului contractual în cauză.
         Articolul 23
         În cazul în care nu se poate stabili culpa unui agent contractual la adresa căruia au fost formulate acuzații după emiterea unui aviz de către comisia de disciplină în conformitate cu articolul 15 din prezenta anexă, agentul contractual are dreptul să solicite repararea prejudiciului suferit prin asigurarea unei publicități adecvate deciziei directorului.
         Articolul 24
         Directorul adoptă normele de punere în aplicare a acestor dispoziții.
      
      
         ANEXA X
         
            COMISIA DE RECURS
         
         1.   Competență
         Comisia de recurs are autoritatea de a soluționa litigiile rezultate în urma încălcării prezentului statut sau a contractelor prevăzute la articolul 7 din statut. În acest scop, comisia are competență în ceea ce privește recursurile intentate de agenții contractuali în funcție sau de foștii agenți contractuali sau de către reprezentanții sau urmașii acestora împotriva unei decizii a directorului.
         2.   Componența și statutul
         
                     (a)
                  
                  
                     Comisia de recurs se compune dintr-un președinte și doi membri. Aceștia pot fi înlocuiți de supleanți. Toți membrii trebuie să aibă pregătire juridică.
                  
               
                     (b)
                  
                  
                     Președintele, adjunctul acestuia, membrii și supleanții lor se numesc de către consiliul de administrație al institutului pentru o perioadă reînnoibilă de trei ani, din afara personalului institutului. Dacă, în orice moment, unul dintre aceștia se află în incapacitatea îndeplinirii funcției, se face o nouă numire pentru perioada restantă a mandatului.
                  
               
                     (c)
                  
                  
                     Nu se poate organiza o reuniune a comisiei de recurs decât în prezența președintelui, sau a adjunctului acestuia, și a doi membri sau a supleanților lor.
                  
               
                     (d)
                  
                  
                     Membrii comisiei de recurs sunt pe deplin independenți în exercitarea atribuțiilor lor.
                  
               
                     (e)
                  
                  
                     Onorariile președintelui, ale membrilor și ale supleanților se stabilesc de către consiliul de administrație al institutului.
                  
               
                     (f)
                  
                  
                     Comisia de recurs își stabilește propriile norme, conforme dispozițiilor prezentei anexe.
                  
               3.   Secretariatul comisiei de recurs
         
                     (a)
                  
                  
                     Secretarul comisiei este numit de director și este un membru al personalului institutului.
                  
               
                     (b)
                  
                  
                     În exercitarea atribuțiilor sale, secretarul comisiei acționează ca grefier și se supune doar autorității comisiei.
                  
               4.   Recursurile
         
                     (a)
                  
                  
                     Recursurile înaintate comisiei sunt admisibile doar dacă reclamantul nu a reușit să obțină în prealabil un rezultat satisfăcător prin intermediul unui recurs administrativ intern în fața directorului.
                  
               
                     (b)
                  
                  
                     Din momentul notificării deciziei menționate la articolul 28 alineatul (3) din statut sau de la data respingerii de către una dintre părți a concluziilor mediatorului menționate la articolul 28 alineatul (4) din statut, reclamantul dispune de o perioadă de douăzeci de zile pentru a înainta o solicitare scrisă de retragere a unei astfel de decizii sau de modificare a acesteia de către comisia de recurs. Solicitarea se adresează șefului administrației și al personalului institutului, care confirmă primirea acesteia și inițiază procedura de convocare a comisiei.
                  
               
                     (c)
                  
                  
                     Recursurile trebuie depuse la secretariatul comisiei de recurs în termen de două luni de la data notificării deciziei contestate. Cu toate acestea, în cazuri excepționale, în special în ceea ce privește pensiile, comisia de recurs poate accepta recursurile depuse în termen de un an de la data notificării deciziei contestate.
                  
               
                     (d)
                  
                  
                     Recursurile trebuie formulate în scris. Acestea trebuie să specifice toate motivele recursului intentat de reclamant, iar documentele justificative trebuie prezentate în același timp.
                  
               
                     (e)
                  
                  
                     Recursurile nu suspendă executarea deciziilor contestate.
                  
               5.   Procedura preliminară
         
                     (a)
                  
                  
                     Recursurile se transmit de îndată directorului, care formulează comentarii în scris pe marginea acestora. Un exemplar al acestor comentarii se comunică, în termen de o lună de la data depunerii recursului, secretarului comisiei și reclamantului, care poate, în termen de douăzeci de zile, să prezinte un răspuns în scris, un exemplar al acestuia trebuind să fie comunicat de îndată directorului de către secretarul comisiei.
                  
               
                     (b)
                  
                  
                     Împreună cu memorandumurile și documentele justificative, recursurile, comentariile directorului și răspunsul reclamantului, dacă există, se comunică membrilor comisiei de către secretariatul acesteia în termen de trei luni de la depunerea recursului și de cel puțin cincisprezece zile înainte de data reuniunii la care documentele menționate trebuie examinate.
                  
               6.   Convocarea comisiei
         Comisia de recurs este convocată de președintele acesteia. În principiu, aceasta examinează recursurile care îi sunt prezentate în termen de patru luni de la data la care au fost depuse.
         7.   Reuniunile comisiei
         
                     (a)
                  
                  
                     Reuniunile comisiei de recurs se desfășoară cu ușile închise (cu excepția cazului în care comisia decide în mod contrar). Comisia deliberează în secret.
                  
               
                     (b)
                  
                  
                     Directorul sau reprezentantul acestuia și reclamantul participă la procedură. Aceștia fac declarații verbale în sprijinul motivelor invocate în memorandumuri.
                  
               
                     (c)
                  
                  
                     Comisia poate solicita prezentarea oricărui document pe care îl consideră util pentru analizarea recursului care i-a fost prezentat. Documentele astfel prezentate trebuie de asemenea comunicate directorului și reclamantului.
                  
               
                     (d)
                  
                  
                     Comisia audiază părțile, precum și martorii a căror mărturie o consideră utilă în cadrul procedurii. Orice membru al personalului chemat ca martor compare înaintea comisiei și nu poate refuza dezvăluirea informațiilor solicitate.
                  
               
                     (e)
                  
                  
                     Persoanele care participă la o reuniune a comisiei nu divulgă în nicio circumstanță faptele care le sunt aduse la cunoștință sau punctele de vedere exprimate pe durata procedurii.
                  
               8.   Deciziile comisiei
         
                     (a)
                  
                  
                     În circumstanțe excepționale, comisia poate emite un ordin temporar de suspendare a executării deciziei contestate, în așteptarea unei decizii finale în conformitate cu literele (b) și (c).
                  
               
                     (b)
                  
                  
                     Deciziile sunt adoptate cu majoritate de voturi. Acestea se emit în scris și precizează motivele pe care se întemeiază. Niciun recurs nu este posibil pentru aceste decizii, care sunt executorii pentru ambele părți în termen de o zi de la notificare.
                  
               
                     (c)
                  
                  
                     Cu toate acestea, comisia poate solicita rectificarea unei greșeli întâmplătoare sau de redactare identificate într-o decizie pe care a adoptat-o. Cererile de rectificare trebuie prezentate în termen de șase luni de la data observării greșelilor respective.